Za tri dana reagovali na apelaciju Alijagića! - Glas Srpske\nZa tri dana reagovali na apelaciju Alijagića!\nGoran Maunaga 24.02.2012 06:00\nBANjALUKA - Ustavni sud BiH na apelaciju u “predmetu Alijagići”, koju je dobio 6. februara, odgovorio je hitno kao ni u jednom predmetu do sada i u roku od tri dana od Pravobranilaštva Republike Srpske zatražio izjašnjenje i odgovor na navode iz apelacije.\nIz tog predmeta, koji je u posjedu “Glasa Srpske”, vidi se da je Ustavni Sud BiH odmah, 9. februara, Pravobranilaštvu RS uputio apelaciju na izjašnjenje navodeći da se radi o apelaciji Saliha Alijagića podnesenoj protiv rješenja Okružnog suda u Istočnom Sarajevu i Osnovnog suda u Trebinju. Ta rješenja donesena su 15. novembra 2011. i 24. juna 2010. godine.\n- Ustavni sud BiH vas smatra učesnikom u postupku pred Ustavnim sudom te je potrebno da date odgovor na navode iz apelacije. Ustavni sud od vas posebno traži da se izjasnite o navodnom kršenju navedenih prava u roku od 15 dana od dana prijema ovog dopisa - stoji u zahtjevu za izjašnjenje.\nU Pravobranilaštvu RS kažu da su primili taj predmet od Ustavnog suda i da su na njega odgovorili, ali da su iznenađeni nezabilježenom brzinom reagovanja Ustavnog suda u “predmetu Alijagići”.\nStručni saradnik Pravobranilaštva RS Marija Pajdić za “Glas Srpske” kaže da se radi o presedanu.\n- Neviđeno je u sudskoj praksi da se tako brzo reaguje. To se u Ustavnom sudu desilo samo još jednom 2009. godine kad je u pitanju takođe bila apelacija Saliha Alijagića. Logično je da se postavlja pitanje zašto tolika, potpuno neuobičajena brzina reagovanja samo u tom predmetu - kaže Pajdićeva.\nOna dodaje da je Pravobranilaštvo uputilo izjašnjenje, odgovor na apelaciju Ustavnom sudu. Kaže da su navedeni svi argumenti, kao i to da je zakonom regulisan način izmirivanja ratne štete, da se to svima isplaćuje u obveznicama, kako porodicama poginulih, tako i Alijagićima.\n- Sad će Ustavni sud odlučivati o tome na osnovu naših i argumenata Alijagića. Za to nije određen rok, ali shodno dosadašnjim reagovanjima Ustavnog suda BiH u tom predmetu, očekujemo da će se i u donošenju tog rješenja raditi o čudnom prioritetu i najkraćem mogućem roku - kaže Pajdićeva.\nPredsjednik Ustavnog suda BiH Miodrag Simović juče nije odgovarao na telefonske pozive.\nBraća Salih i Muamer Alijagić od RS su do sada ukupno naplatili 1,7 miliona KM 2005. godine po tužbi za ratnu štetu načinjenu u njihovoj limarskoj radionici u Trebinju. Od tada do danas nije bilo više naplata, a Alijagići potražuju da im se isplati još 4,3 miliona KM, ali ne u obveznicama, nego u kešu. Pravobranilaštvo RS uložilo je prijedlog za preispitivanje odluke Ustavnog suda BiH koji je potvrdio dio presude Okružnog suda Trebinje koji se odnosi na naknadu materijalne štete u iznosu od oko šest miliona KM.\n“Glas” je ranije objavio da Ustavni sud BiH nije razmatrao rješenje Osnovnog suda u Cetinju po kome su Alijagići u sudskom postupku koristili potvrdu sa lažnim potpisom. U tom falsifikovanom dokumentu tvrdi se da su Alijagići u radionici posjedovali srebrne elektrode na osnovu čega već 12 godina od RS i opštine Trebinje traže višemilionsku odštetu.\nMarija Pajdić ističe da je takođe čudno što Ustavni sud u “predmetu Alijagići” ulazi u činjenice kao da se radi o sudu četvrtog stepena, dakle o redovnom sudu.\n- Ustavni sud BiH bi trebalo da utvrđuje da li je u redovnom postupku povrijeđeno pravo građana i da predmet vrati redovnom sudu na presuđivanje, a ne da on presuđuje - kaže Pajdićeva.


Predlog medicinskog dela je, kako saznajemo, da ugostiteljski objekti (kafići, restorani, barovi, klubovi i slično), ali i tržni centri, frizerski i kozmetički saloni, butici, odnosno sve prodavnice koje ne sadrže prehrambenu robu, rade radnim danima do 17 časova (sada je do 18, odnosno do 21), a da vikendom uopšte ne rade.\nVelika novina u predloženim novim merama odnosi se na uslužne delatnosti.\nFrizeri, kozmetički saloni i slično, ali i butici koji nisu u tržnim cetrima, prema postojećim merama, mogu da rade do 21 čas.\nUz to, drastična promena bi bila i da se sve to, zajedno s ugostiteljskim objekitma, bude zatvoreno tokom vikenda.\nOvo je samo predlog koji bi, ukoliko ga Vlada Srbije usvoji, bio na snazi do sredine decembra. Dakle, važio bi u naredne dve nedelje.\nInače, premijerka Srbije Ana Brnabić najavila je danas da će imati sastanak sa predsednikom Aleksandrom Vučićem, kao i da će država s novim merama izaći danas ili sutra.


Tribina o istoriji pazarskog roka – Radio Televizija Novi Pazar\n13/06/2022 13/06/2022 186 Views\n”Pazarski rok – istorija i putevi” naziv je tribine koja je održana u novopazarskom muzeju Ras u okviru obeležavanja 70 godina muzeja u Novom Pazaru. Tribinu je pratio veliki broj gostiju, a druženje i razgovori o muzičkoj sceni nastavljeni su nakon tribine u dvorištu muzeja.\nO prošlosti, prvim novopazarskim bendovima i njihovim uspesima, današnjoj muzičkoj sceni i planovima za budućnost muzike u Novom Pazaru, na tribini su govorili: bubnjar Hakija Hafuzi, gitarista i vokal Tigrin Kačar, klavijaturista Redžep Ćorović, basista Vladimir Profilović i vokalni muzičar Mirza Latifović. Moderator je bila istoričarka umetnosti Svetlana Čeković, a tribinu je otvorio direktor Muzeja Fuad Baćićanin.\nPutem video linka na tribini su učestvovali, iznoseći svoje viđenje lokalne muzičke scene: gitarista i klavijaturista Mirza Redžepagić, vokal Rifat Rifatović i Dino Mrki Muratović, a uživo je nastupala Džana Jandrić.\n← Previous Policijska uprava Novog Pazara obeležila Dan Ministarstva, Dan policije i slavu\nNext → Mustafa Mujezinović još godinu dana u Novom Pazaru\nNegovateljica iz Gerontološkog centra pozitivna na korona virus, testirani svi zaposleni i korisnici


Vodič kroz svet solarnih sistema - GRENEF\nNedvosmislena efikasnost i dugoročna isplativost solarnih sistema doprineli su da interesovanje za ovim vidom generisanja električne energije kontinuirano i rapidno raste u svim krajevima sveta, pa je u mnogim zemljama za samo godinu dana procenat investicija u solar dramatično porastao. Kao rezultat takvih kretanja, solarni paneli postali su pristupačniji, banke širom planete uveliko kreiraju posebne solarne programe, a brojne države najzad donose odluke da je i u njihovom interesu da svojim građanima ponude izvesne podsticaje u obliku poreskih olakšica, subvencionisanja dela solarnih projekata, te otkupa viška solarne energije.\nIako Srbija još uvek nije sasvim zaokružila svoju solarnu priču kroz sve pomenute aspekte, nesumnjivo je da je danas znatno lakše upustiti se u avanturu kupovine i instaliranja solarnih panela nego pre nekoliko godina, te da kroz izvesno vreme možemo očekivati da solarni entuzijasti dobiju potpunu podršku ne bi li bez zadrške proizvodili čistu zelenu energiju. Upravo zato, zbog trendova koji idu u prilog ovim tvrdnjama važno je da vam predočimo detaljan i sveobuhvatan vodič kroz svet solarnih sistema ne biste li stekli jasniju i precizniju sliku o samom procesu kupovine i postavljanja solarnih konstrukcija.\nŠta čini solarni sistem?\nBroj i tačan niz elemenata koji definišu jednu celokupnu solarnu konstrukciju u mnogome zavisi od toga da li je reč o on-grid ili off-grid solarnom sistemu.\nOn-grid instalacija vezuje konkretan solarni sistem za javnu mrežu snabdevanja električnom energijom, i omogućava njenim korisnicima da, sa jedne strane, imaju konstantan dotok električne energije bez obzira na isključenja i status javne mreže, a sa druge strane, da višak proizvedene energije vrate, odnosno prodaju javnoj mreži.\nOff-grid solarne postavke pak nezavisni su sistemi koji su idealni za izolovane oblasti koje nemaju prustup regularnoj električnoj mreži, te zahtevaju upotrebu baterija za skladištenje viška proizvedene struje. U tom slučaju, off-grid objekti će imati električnu energiju i tokom noći kada solarni paneli ne mogu da generišu sunčeve zrake.\nFoto: pexels-scott-webb / Vodič kroz svet solarnih sistema\nU nastavku sledi spisak osnovnih elementa svakog solarnog sistema, s tim da je potrebno imati u vidu da se kao propratne komponente tu uvek javljaju i izvesni konektori, nosači solarne konstrukcije, kablovi, osigurači, te ostali potrošni delovi.\nSama dinamika solarne instalacije u oba slučaja zasniva se prvenstveno na solarnim panelima koji se najčešće postavljaju na krovove objekata kako bi prikupljali sunčeve zrake i potom fotone svetlosti pretvarali u električnu energiju. Čitav proces se odvija u fotonaponskim ćelijama skrivenim pod staklenim paravanima panela, a struja koja se dobija je jednosmerna, takozvana DC koju je potom neophodno pretvoriti u naizmeničnu (AC) koja je pogodna za funkcionisanje naših kućnih aparata.\nInverter, ili pretvarač struje kako ga kod nas takođe zovu, nezaobilazna je stavka bilo da je reč o on-grid ili off-grid projektu. Upravo ovaj deo sistema zaslužan je za već pomenuto konvertovanje DC struje u AC koje je neophodno i ključno budući da gotovo svi potrošači električne energije funkcionišu isključivo na bazi naizmenične struje. Sam inverter postavlja se u blizini solarnih panela, takođe kao spoljna jedinica, ali budući da može da stvara izvesnu količinu buke preporučljivo je locirati ga dalje od prozora, na bočni zid objekta, nedaleko od glavnog panela.\nDok je kod on-grid sistema najčešća situacija da solarna instalacija ne podrazumeva ugradnju baterija, kod off-grid konstrukcija ovaj deo nije opcioni. Baterija omogućava skladištenje proizvedene električne energije uz pomoć solarnih panela za kasnije potrebe, kako biste tokom noći, ili kada sunčeva svetlost nije dovoljno jaka usled oblačnosti i lošeg vremena imali dovoljno struje za sve ili bar većinu elementarnih potreba. Ono što je ključno kod ovog elementa je dobro predvideti dimenziju baterije shodno potrebama potrošača, što je moguće učiniti pomoću izvesnih online kalkulatora, ali i ustanoviti odgovarajući napon spram specifikacije invertera te prosečan životni vek baterije.\nI najzad neophodno je ukazati i na važnost kontrolnog mehanizma solarnog sistema koji će pratiti tok električne energije do baterije. Savetuje se da sistem koji se nalazi na bateriji uvek ide ruku pod ruku sa kontolerom kako bi ovaj element sprečio potencijalno stvaranje štete prekomernim punjenjem. Kontroler će zapravo produžiti životni vek vašoj bateriji koja predstavlja jedan od najskupljih delova svake solarne instalacije, i omogućiti njenu pravilnu i odmerenu upotrebu. Za razliku od nekadašnjih kontrolera ovi moderni koji su danas dostupni na solarnom tržištu u znatnoj meri su unapređeni kako bi bili imuni i otporni na ekstremne vremenske prilike.\nFoto: pexels-solarimo-gmbh / Samo postavljanje i povezivanje solarnog sistema najčešće može biti završeno za jedan dan\nKupovina i instalacija solarnih sistema\nPrilikom investiranja u solarni sistem najvažnije je da znate šta želite – da zadovoljite celokupne ili samo delimične električne potrebe vašeg objekta, a potom da se posavetujete sa stručnim licem te uradite svoj sopstveni proračun prosečne potrošnje. Na osnovu toga doći ćete do informacije koji je najoptimalniji solarni sistem za vas te koliko će vam solarnih panela biti potrebno.\nDrugi korak je poseta inženjera koji će predložiti najadekvatnije mesto za ugradnju solarnih panela, a potom uraditi i procenu stanja terena za montiranje sistema, te procenu vaših električnih vodova ne bi li ustanovio da li je potrebna nadogradnja istog. Nakon inženjera sledi poziv instalateru koji će predložiti poželjan nagib panela, još jednom proveriti da li je predviđena lokacija za njihovo instaliranje najbolja moguća, i na kraju napraviti pripremu terena za samo izvođenje radova.\nSamo postavljanje i povezivanje solarnog sistema najčešće može biti završeno za jedan dan, s tim da ponekad može da potraje i nešto duže u zavisnosti od veličine konstrukcije, a sam proces, pored montiranja solarnih panela kao i eventualnih držača i nosača podrazumeva i uspostavljanje električne instalacije i njeno povezivanje sa opštim sistemom napajanja. Nakon toga sledi postavljanje invertera, baterije, kontolera, kao i provera te odobravanje celokupnog projekta od strane stručnog lica.\nNastavak vodiča u narednom broju…\nPriči o solarnim sistemima i solarnoj energiji nikad kraja. S razlogom svakako – reč je o obnovljivom energetskom izvoru koji “preti” da do 2050. godine postane broj jedan u svetu u domenu tehnologije stvaranja zelene električne energije. Zato budite uvereni da vas i u narednom broju očekuje još pregršt interesantnih i korisnih informacija na temu solara.\nTOP 8 energetski efikasnih zgrada na svetu\nSrbija je prva država u regionu koja ima mapu puta za cirkularnu ekonomiju\nU okviru UNDP projekta „Platforma cirkularne ekonomije za održivi razvoj …\nMihajlović: Potrebna reorganizacija instituta za puteve\nPotpredsednica Vlade Srbije i ministarka građevinarstva, saobraćaja i infrastrukture Zorana …\nJedno od najneobičnijih arhitektonskih zdanja koje poseduje baš svaka zemlja …


RTCG - Radio Televizija Crne Gore - Nacionalni javni servis :: Politika :: Han sjutra u Podgorici\nMINISTARSKI SASTANAK 20. 02. 2019. 17:19 >> 17:44 0\nPredsjednik Vlade Crne Gore Duško Marković i evropski komesar za politiku susjedstva i pregovore o proširenju Johanes Han otvoriće sjutra u Podgorici Ministarski sastanak o prelasku država Zapadnog Balkana na čistu energiju.\n"U okviru Ministarskog sastanka biće potpisan dokument na osnovu kojeg će međunarodnim finansijskim institucijama (Evropska banka za obnovu i razvoj, Evropska investiciona banka i Fond KfW) biti omogućeno dodatno finansiranje prelaska država Zapadnog Balkana na čistu energiju", najavljeno je iz Vlade.\nMinistri ekonomije i održivog razvoja i turizma Crne Gore Dragica Sekulić i Pavle Radulović i komesar Han će se nakon Ministarskog sastanka obratiti javnosti.\nEvropskog komesara će u petak, primiti predsjednik Vlade Duško Marković i potpredsjednik Vlade za politički sistem, unutrašnju i vanjsku politiku Zoran Pažin.\nI Đukanović sjutra sa Hanom\nI predsjednik Crne Gore Milo Đukanović primiće sjutra komesara za evropsku politiku susjedstva i pregovore o proširenju Johanesa Hana koji će boraviti u dvodnevnoj posjeti Crnoj Gori, dogovorenoj polovinom januara.\n"Nakon zvaničnih razgovora, predsjednik Đukanović prirediće radnu večeru za delegaciju iz Brisela i ministre ekonomije i životne sredine i šefove delegacija zemalja regiona učesnica Ministarskog sastanka o tranziciji ka čistoj energiji na Zapadnom Balkanu, koji se održava u Podgorici", saopšteno je Đukanovićevog kabineta.\nDuško Marković Johanes Han\nMarković čestitao jubilej portalu Analitika\nSocijalni partneri saglasili se o svim pitanjima\nViše nemamo problema s javnim dugom


Madeira, crni pesak i vulkanska planina u okeanu – TU magazin\nMadeira, crni pesak i vulkanska planina u okeanu\nMadeira je ostrvo u Atlanskom okeanu, prelepa oaza koja zahvaljujući svom vulkanskom poreklu krije svoje tajne iza visokih litica.\nMadeira je autonomna portugalska pokrajina koja sve češće ima status odlične evropske egzotične destinacije. Ovde proleće uvek traje, a svi koji je posete, osetiće posebnu srdačnost ljudi koja u kombinaciji sa neverovatnom prirodom jednostavno ostavlja u čudu. Ovde voće ima drugačiji ukus, cveće je nekako lepše, a vulkansko poreklo ostrva se pobrinulo da ambijent ima zaista posebnu draž.\nOstrvo Madeira se nalazi u Atlanskom okeanu, a od portugalske obale i glavnog grada Lisabona je udaljeno oko 1000 kilometera. Najveće blago ovog ostrva je njegova blaga klima, i ovde živi oko 270.000 stanovnika.\nMadeira je poznato kao ostrvo izuzetno bogatog prirodnog sveta, i ovde su svoj dom našle brojne životinjske i biljne vrste koje gotovo sigurno nećete moći videti na drugim mestima. Upravo zato je Botanička bašta Jardim Botanico da Madeira u Funšalu, glavnom gradu, najposećenija i najpoznatija bašta na ostrvu i to je jedna od najvećih atrakcija ostrva.\nOvaj kraj je takođe poznat i po predivnim plažama, a najpoznatije su Porto Santo, Ribeira Brava, Calheta, Praia formosa, i Jardim do Mar. Sve ove plaže su uređene, i uživanje je neminovno.\nMožda i najveličanstveniji prizor nalazi se na istočnoj strani ostrva i zove se Ponta de São Lourenço. Formacije stena koje je nekad davno oblikovala lava čine neverovatno poluostrvo koji privlači avanturiste i zaljubljenike u ektremnu prirodu. Sa njega se pruža pogled na Madeiru i arhipelag, a dalje možete i do plaže Prainha, na ovoj crnoj peščanoj plaži vulkanskog porekla, zaštićeni stenama i skriveni, možete uživati u sunčanju.\nTreba navesti da se Madeira izdavaja i po vinu, po brojnim restoranima, barovima i kafićima. Ovde se može uživati u ukusnm lokalnim specijalitetima u neobaveznom razgovoru sa meštanima.\nNo Responses to “Madeira, crni pesak i vulkanska planina u okeanu”


Skupština Kosova odbacila rezoluciju o primeni Vašingtonskog sporazuma - Serbian Albanian Friendship\nHome/Dijalog/Skupština Kosova odbacila rezoluciju o primeni Vašingtonskog sporazuma\n06 avgust, 2021, Glas Amerike\nSkupština Kosova nije podržala rezoluciju kojom se poziva Vlada Kosova da sprovede Vašingtonski sporazum o normalizaciji ekonomskih odnosa postignut septembra 2020. u Beloj kući. javio je Radio Slobodna Evropa (RSE).\nRezoluciju kojom se Vlada Kosova, premijera Aljbina Kurtija poziva da sprovede Vašingtonski sporazum i izradi plan njegove provedbe, je predložio opozicioni Demokratski savez Kosova (DSK).\nŠefica poslaničkog kluba pokreta Samoopredeljenje Mimosa Kusari – Ljija izjavila je da odbijanje rezolucije ne treba posmatrati kao potcenjivanje uloge Sjedinjenih Američkih Država (SAD), čijim je posredovanjem sporazum potpisan.\n„Postoji nekoliko tačaka (u sporazumu) oko kojih i kada smo bili u poziciji se nismo složili da budu deo bilo kakvog sporazuma. Jedna od njih je ‘Mini Šengen’, ili sada ‘Open Balkan’, a druga se tiče raspodele kosovskih resursa, kao što je jezero Gazivode“, rekla je Mimosa Kusari – Ljija.\nSa druge strane, Srbija nije ispunila jednu od svojim obaveza iz sporazuma – da do 1. jula 2021. prebaci svoje diplomatsko predstavništvo iz Tel Aviva u Jerusalim.


Ostavite cigarete - Likovni konkurs - Nedeljnik Vreme\nPovodom Nacionalnog dana borbe protiv duvanskog dima, 31. januara, Institut za kardiovaskularne bolesti u Sremskoj Kamenici organizovao je likovni konkurs na temu – štetnost duvanskog dima. Prvu nagradu osvojila je Jovana Ilić, a drugo mesto su podelile Marija Erdelji i Laura Limburger. Devetnaest radova svih osam učesnika konkursa biće izloženi u holu Instituta narednih mesec dana u okviru projekta "Humanizacija instituta", čiji je cilj stvaranje edukativnog, humanijeg i prijatnijeg okruženja za pacijente.\n"Pušenje je jedan od glavnih uzroka oboljevanja od kardiovaskularnih bolesti i zato je odustajanje od te štetne navike prvi korak u očuvanju zdravog srca. Odgovornim ponašanjem prema svom zdravlju svaki pojedinac može pomoći u zajedničkim naporima na prevenciji bolesti srca i krvotoka, kao i drugih teških oboljenja. Podizanje svesti u javnosti o rizicima oboljevanja i zdravim načinima života jedan je od vrlo važnih zadataka kardiovaskularnog Instituta u Kamenici, koji pridaje poseban značaj prevenciji", rekla je prof. dr Nada Čemerlić-Ađić, direktorka IKVBV-a na otvaranju izložbe radova.\nOstavljanje cigareta preduslov je za očuvanje zdravog srca i krvotoka, a ako se ima u vidu da od kardiovaskularnih bolesti godišnje umire više od 60 odsto građana Srbije, mobilizacija celokupnog društva u borbi protiv\nduvanskog dima nameće se kao prioritet. U Srbiji je skoro dve trećine to jest 61,7 odsto odraslih stanovnika izloženo duvanskom dimu kod kuće, 44,5 odsto na poslu, a 77 odsto mladih uzrasta između 13 i 15 godina živi sa nekim ko u njihovom prisustvu puši.


Udar na potrošače težak 200 miliona KM – Radio Feral\n18/02/2016 Mirza Musanovic\t0 Comments\nPrema nepotvrđenim informacijama, izmjene Zakona o akcizama BiH, koje su i obaveza iz Reformske agende, potrošače u BiH koštaće najmanje 200 miliona KM.\nPo Nacrtu zakona o izmjenama i dopunama Zakona o akcizama BiH, koji je usvojen na sjednici UO UIO, predviđeno je da akciza na naftu i naftne derivate bude povećana za 0,15 KM, dok će se na pivo plaćati posebna akciza od 0,15 KM koja će predstavljati namjenski prihod entitetskih fondova zdravstvenog osiguranja koji imaju velikih problema sa budžetima.\nPrema predloženim rješenjima, biće uvedena i posebna akciza od pet KM po litru apsolutnog alkohola za alkoholna pića, odnosno 2,5 KM za prirodnu rakiju. Ukoliko predložena rješenja dobiju podršku u Parlamentarnoj skupštini BiH, što je gotovo izvjesno, potrošači u Bosni i Hercegovini litar goriva skuplje će plaćati 0,15 KM. Inače, litar goriva trenutno u BiH je opterećen sa dvije akcize koje se odnose na održavanje i izgradnju puteva, odnosno autoputeva, koje ukupno iznose 0,25 KM. Akciza od 0,15 KM plaća se za održavanje puteva i do sada se prikupljala kao osnovni prihod, dok se akciza od 0,10 KM namjenski usmjeravala za izgradnju autoputeva.\nPredloženim novim zakonom ove dvije akcize se objedinjuju u jednu koja iznosi 0,25 KM i isključivo će se koristiti za izgradnju autoputeva i puteva i to u omjeru od 80 naprema 20 odsto u korist autoputeva. Što se tiče sadašnjih akciza na gorivo, tokom prošle godine Uprava za indirektno oporezivanje BiH prikupila je ukupno 469 miliona KM od akciza na naftu i naftne derivate, od čega se samo na putarinu odnosi 320,5 miliona KM. Na osnovu akcize od 0,15 KM za puteve UIO tokom prošle godine prikupila je 192,3 miliona KM, tako da nije teško zaključiti, ukoliko potrošnja goriva bude na sadašnjem nivou, da će se uvođenjem nove akcize prikupiti dodatnih oko 190 miliona KM plus akcize na alkohol i pivo.\nPo osnovu akciza na pivo tokom prošle godine prikupljeno je 49,9 miliona KM, dok je po osnovu akciza na alkohol prikupljeno 24,2 miliona KM. “Ne vidim neki veliki razlog za povećanje akciza i na to gledam kao na nedostatak prihoda za vraćanje kredita.\nAko treba za neke investicije, kao što u ovom slučajevu tvrde da treba, za puteve to su mogli unutrašnjim preraspodjelama u budžetu”, rekao je Izudin Kešetović, profesor Ekonomskog fakulteta u Tuzli, dodajući da može razumjeti povećanje akciza na pivo, duvan ili alkohol, ali da će skuplji energenti, u ovom slučaju nafta, izazvati kontraefekat. Iako je Reformskom agendom bilo planirano da BiH poveća akcizu i na duvan i duvanske proizvode, o tome će se ipak odlučivati krajem godine, a i prihodi po ovom osnovu biće usmjereni u fondove zdravstvenog osiguranja.\nUdruženje prevoznika za unutrašnji i međunarodni transport Republike Srpske negodovalo je zbog najave povećanja akcize na gorivo tražeći hitan sastanak sa zvaničnicima insitucija RS kako bi ovaj prijedlog bio odbačen.\nU svom pismu, upućenom zvaničnicima UIO, predstavnicima Vlade RS i Privredne komore, Udruženje prevoznika navodi da prilikom registracije kamiona i priključnih vozila izdvajaju daleko najveće nadoknade za putarine. Istovremeno skreću pažnju da strani prevoznici po BiH voze nesmetano bez bilo kakve nadoknade, što nije moguće uraditi u njihovim zemljama.\n← Mehmed Đedović i Nenad Tanović gosti Festivala multikulture u Luksemburgu\nUdovice će penziju umjesto s 45 dobivati tek s 50 godina →


U Istočnom Sarajevu i danas vakcinacija starijih od 65 godina - FILTER\nU Istočnom Sarajevu i danas vakcinacija starijih od 65 godina\nZa danas je predviđena imunizacija 90 građana starijih od 65 godina iz Istočnog Novog Sarajeva i Istočne Ilidže.\nKoordinator tima za sprovođenje vakcinacije u Domu zdravlja Istočno Sarajevo Danko Vasiljević rekao je da će vakcinacija biti vršena u prostorijama Matične biblioteke, prostoru koji je adekvatan jer se u njemu mogu sprovoditi sve propisane epidemiološke mjere, ali i one koje su neophodne nakon vakcinacije.\nOn je rekao da je vakcinu “astra zeneka” juče primilo 90 građana starijih od 65 godina iz Istočnog Novog Sarajeva i Istočne Ilidže.\nVasiljević je napomenuo da je prije tri dana “Fajzerom” vakcinisano 96 korisnika Doma za starija lica Istočno Sarajevo, čime je zaokružen plan vakcinacije za ovu sedmicu.\nOn kaže da se imunizacija starih lica nastavlja naredne sedmice, najvjerovatnije kineskom vakcinom “sinofarm”, a plan će biti napravljen tokom vikenda, što će zavisiti od toga koliko doza dobiju od Regionalne kancelarije Instituta za javno zdravstvo, od koje je zatražen veći broj.\nVasiljević je naveo da se vakcine raspoređuju prema broju stanovnika u pojedinim regijama u Republici Srpskoj, ali da ne zna, s obzirom na to da nije stigao veći kontingent vakcina protiv virusa korona, da li će im biti isporučen onaj broj doza koji je tražen.\nVakcinacija počinje u 10:00 časova u prostorijama Matične biblioteke Istočno Sarajevo.\nTags: vakcinacija Danko Vasiljević Istočna Ilidža Istočno Novo Sarajevo\nPrethodna Istočno Sarajevo: Uhapšene Sarajlije predate Okružnom tužilaštvu (VIDEO\nSledeća U četvrtak konstitutivna sjednica Skupštine grada


Sajam knjiga i grafike - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Sajam knjiga i grafike\nnedelja, 13 maj 2018 06:29\tKragujevac Online\nU utorak 14. Maja. 2018. od 12.00 časova najavljeno je svečano otvaranje sajma na Šumadija sajmu prema programu. “ Sajam knjiga i grafike” se održavana Šumadija sajmu u periodu od 15. do 19. maja 2018. godine.\n„Sajam knjiga i grafike“, Šumadija sajma organizuje u saradnji sa Narodnom bibliotekom ”Vuk Karadžić” a pod pokroviteljstvom grada Kragujevca. Na ovogodišnjem sajmu premijerno će biti predstavljena mnoga izdanja, a posetioci će imati priliku da prisustvuju brojnim promocijama, diskusijama i predavanjima o književnosti i izdavaštvu koje smo pripremili svakoga dana za vreme trajanja sajma. Pored velikog broja izdavačkih kuća na sajmu će se predstaviti i studenti FILUM-a sa svojom godišnjom izložbom.


Teško do novog sporazuma sa EU u slučaju Bregzita\nBeta 21. maja 2016. 13:10\nMinistar finansija Velike Britanije Džordž Ozborn upozorio je danas da će biti „izuzetno teško“ pregovarati sa EU o novom trgovinskom sporazumu ako Velika Britanija istupi iz Unije.\nOn je dodao da bi u slučaju Bregzita vrednost nekretnina u Velikoj Britaniji, prema najnovijoj proceni Ministarstva finansija, mogla opasti za 10 do 18 odsto.\n„Iz razgovora s ministrima finansija Francuske, Nemačke i drugih evropskih zemalja lako je zaključiti da ako Britanija napusti Uniju i želi da pristupi jedinstvenom tržištu, mora da doprinosi budžetu EU i odobri slobodno kretanje ljudi“, rekao je Ozborn novinarima u japanskom gradu Sendaju, gde učestvuje na sastanku ministara finansija i guvernera centralnih banaka sedam najrazvijenijih zemalja sveta.\nGradjani Velike Britanije odlučiće 23. juna na referendumu da li će njihova zemlja napustiti EU, a konzervativac Ozborn, kao i premijer Dejvid Kameron i deo laburističke opozicije, vode aktivnu kampanju za ostanak u Uniji.\nOzborn je naveo da će u slučaju Bregzita Britanija dve godine morati da pregovara sa svakom od preostalih 27 članica o zaključenju novih trgovinskih sporazuma i da potpiše više od 50 takvih ugovora sa državama izvan Unije.\n„To će biti veoma teško, kompanijama neće moći da se garantuje sigurnost i one neće investirati, što će imati ozbiljne posledice po cene nekretnina i zaposlenost“, kazao je Ozborn.\nKampanju za ostanak Velike Britanije u EU podržavaju i Medjunarodni monetarni fond (MMF) i Organizacija za ekonomsku saradnju i razvoj (OECD), ističući pogubne posledice Bregzita po britansku privredu, što je razljutilo pristalice izlaska iz Unije koje tvrde da bi zemlja brže napredovala bez briselske birokratije.\nDirektorka u Svetskoj banci poručila ministarki Mihajlović: 'Impresionirana sam…\nNovosti: U Srbiju stižu pilići hranjeni GMO?\nMali: Uspeh Slobodne zone Pirot, SRB atraktivna destinacija\nHrvatski poslodavci: Srbija nas prešišala, potrebne hitne mere\nVeliki problem je smanjenje broja mladih u agrarnom sektoru\nRobna kuća „Lesnine“ u N.Sadu, 150 radnih mesta\nDirektorka u Svetskoj banci poručila ministarki Mihajlović:…\nDemonstracije protiv vodećeg kandidata na izborima


Saobraćaj se odvija po klizavim kolovozima, vidljivost smanjena zbog magle - epiCentar INFO\nSaobraćaj se odvija po klizavim kolovozima, vidljivost smanjena zbog magle\nU većem dijelu Republika Srpske i Federacije BiH (FBiH) vozi se po mokrom i mjestimično klizavom kolovozu, uz smanjenu vidljivost zbog magle, saopštio je Auto-moto savez Republike Srpske.\nNa dionicama koje prolaze kroz usjeke i pored kamenih kosina postoji opasnost od odrona, pa se na vozače apeluje da voze maksimalno oprezno i da obavezno drže odstojanje između vozila.\nAktuelni su radovi na izgradnji pristupa novom carinskom terminalu i kružne raskrsnice na dionici magistralnog puta Gradiška-Nova Topola, na dionicama magistralnog puta Crkvina-Modriča 1 i Šešlije-Johovac, Ustiprača-Međeđa, Tedin Han-Križ, Kotor Varoš-Obodnik, u Vlasenici, na spoju magistralnih puteva Milići-Vlasenica-Han Pijesak i Vlasenica-Tišća, Ćesim-Pridvorci.\nZbog izvođenja radova izmijenjen je režim saobraćaja u tunelima Čemerno (Brod na Drini 2-Vrba), Čeljigovići (Lapišnica-LJubogošta) i Stambolčić (Pale-Podgrab) i u tunelu “Ugar”, na dionici magistralnog puta Crna Rijeka-Ugar.\nZbog izvođenja radova na sanaciji klizišta na dionici magistralnog puta Dobro Polje-Miljevina, izmijenjen je režim u odvijanju saobraćaja.\nZbog radova na rekonstrukciji dionice regionalnog puta Jezero-Šipovo, saobraćaj će povremeno biti obustavljan od 7.00 do 17.00 časova, po potrebi, u trajanju do jedan čas.\nZbog izvođenja deminerskih radova do 15.00 časova dolazi do povremenih obustava saobraćaja u intervalima od 30 minuta obustave i 10 minuta propuštanja saobraćaja u Vojkovićima i Brod-Odžak /mjesto Klakar Donji/.\nDo 6. septembra na dionici Karuše-Doboj-Šamac-granični prelaz Rača kretaće se prevoz vangabaritnog tereta, a vozači su dužni da voze oprezno i poštuju uputstva lica iz pratnje.\nZabranjen je saobraćaj za teretna vozila ukupne mase veće od 30 tona na nadvožnjaku na dionici magistralnog puta Klašnice 2- Šargovac u mjestu Trn , jer nema dozvoljenu nosivost za realna saobraćajna dinamička opterećenja.\nNa autoputu A-1 zbog radova na dionici Sarajevo sjever-Podlugovi saobraćaj se odvija dvosmjerno, suprotnom trakom od zone radova.\nZbog radova u tunelu Crnaja (Konjic-Jablanica) od 20.00 do 5.00 časova saobraćaj se odvija naizmjeničnim propuštanjem vozila.\nNa putu Tuzla-Kalesija (zbog radova u tunelu Čaklovići) saobraćaj se obustavlja od 22.00 do 6.00 časova i preusmjerava na alternativni pravac preko Dubrava.\nUsporeno, zbog radova, saobraćaj se odvija na putnim pravcima Srebrenik-Orašje i Stolac-Hutovo.\nNa graničnim prelazima u BiH zdaržavanja nisu duža od 30 minuta.\nDo 12. septembra, granični prelazi Gabela-Gabela Polje jedan, Kozarska Dubica- Hrvatska Dubica, Vaganj-Bili Brig, Hadžin Potok-Bogovolja, Orahov Do-Slano i Duži-Imotica otvoreni su za putnički saobraćaj kao međunarodni granični prelazi.\nTags: klizavi kolovoz, magla, saobraćaj, vidljivost\nPrevious Na virus korona pozitivno 167 ljudi u Republici Srpskoj\nNext Sutra hladno i svježe: Toplije vrijeme očekuje se od ponedjeljka


Sportske.net - Da srpski klupski rukomet ponovo oživi - ''Grobari'' za primer!\nDa srpski klupski rukomet ponovo oživi - ''Grobari'' za primer!\nBrojni naši rukometni klubovi već godinama se bore sa teškom finansijskom situacijom, kojoj se ne nazire kraj. Sve se to odražava i na kvalitet ekipa i posetu na tribinama, a da bi nešto ipak moglo da se promeni nabolje, nagovešteno je proteklog vikenda n\nPartizan u SEHA ligi, Ostoja se odmah oglasio!\nIgrao se derbi osmog kola domaćeg šampionata, između Partizana i Metaloplastike, a navijači Partizana potrudili su se ne samo da napune tribine, već i da prirede pravu atmosferu, kao nekad, kada su crno-beli na istom mestu igrali velike evropske mečeve.\nNa kraju, Partizan i Metaloplastika su podelili bodove, bilo je 20-20, a u prilogu možete videti deo atmosfere sa Banjice.\nNadajmo se da ćemo ovakve slike viđati ne samo na Partizanovim, već i na utakmicama većine ekipa u našem šampionatu, što bi dalo dodatni impuls srpskom rukometu da konačno krene ka izlasku iz krize.\nPosle osam odigranih kola, vodeća na tabeli domaćeg šampionata je Crvena zvezda sa 13 bodova, koliko ima i Sloga, treća je Metaloplastika sa 12, a Partizan na četvrtom mestu ima 11 osvojenih bodova.\nA kao podsećanje na nekadašnji ambijent u hali na Banjici, u donjem snimku možete videti i detalje sa utakmice Kupa pobednika Kupova iz 1999. godine, kada je Partizan savladao nemački Nidervircbah sa 28-20.\nNa utakmici između Partizana i Metaloplastike sinoć je prema zvaničnom zapisniku prisustvovalo 1.300 gledalaca na Banjici. Sinoć je na ”Banjici” , koja ovako nije odavno bila napunjena – ne računajući utakmice protiv Crvene zvezde, moglo da se uživa u jednoj pozitivnoj energiji koja je vladala tokom celog meča. Ta energija je prouzorovana jednom fenomenalnom idejom menadžera RK Partizan Dušana Živkovića. Naime, akcija, koju je Dušan osmislio, ”KUPI KARTU – PODRŽI IGRAČE” je dala neverovatan rezultat. Prodato je 410 karata što je najveći broj u poslednjih 20 godina, ali još veća stvar je da su sredstva za igrače skupljala deca rođena 2003/2004. godine, pa navijači, a svi zajedno su spontano zajednički navijali…Nakon završetka utakmice veterani kluba, generacija koja je prvi put savladala Metaloplastiku 1973. godine i iz brojnih drugih generacija, su odabrali najboljeg igrača Partizana. Predstavnik Veterana Dragan Zurnić, bivši reprezentativac, je dodelio priznanje kapitenu crno-belih.nnCena ulaznice bila je 100 RSD.


25 medalja za pančevačke džudiste na Memorijalnom turniru "Vladan Petrović"\napr 15 2019\t/\nU subotu, 13. aprila, u Padinskoj skeli održan je 25 međunarodni memorijalni turnir "Vladan Petrović", na turniru je učestvovalo 39 ekipa iz Crne gore, Rumunije, Bosne i hercegovine, Republike Srpske i Srbije, kao i naše 4 ekipe Jedinstvo, Pančevo, Akademija Jočić i Dinamo.\nDžudoke iz našeg grada su bile više nego li uspešne i osvojili su 25 medalja (8 z, 5 s i 12 b)\nNajsjanija odličja osvojili su: Đurišić Nemanja, Anđelović Ilija, Đurišić Uroš, Đurović Aleksa, Nišić Nemanja, Francuz Filip, Jakimovski Đorđe i Krtenić Andrijana.\nMalo manje sreće u finalnim borbama imali su: Lehni Kristian, Gavrilović Boško, Ćirić Filip, Zubović Mateja i Stojanovski Jelena.\nFinale je za malo izmaklo, pa je usledila uspešna borba za treće mesto. Srebrne medalje su osvojili: Milovanović Vuk, Crnjin Luka, Božić Miloš, Strigić Golub, Balog Kristian, Mirković Nikola, Ostojić Marija, Đurđev Sara, Babić Vuk, Kacijan Predrag, Ćirković Nikola i Albijanić Nina.\nTreba napomenuti i jedan mali kuriozitet, naime u četiri finalne borbe su se satali takmičari iz naših klubova. Takođe ekipa Dinama je 4 nedelju za redom ostvarila najbolje rezultate i bila najuspešniaj na ovom turniru.\nBICIKLIJADA 01 u subotu 29. juna u Barutani\nUpozorenje RHMZ na pljuskove sa grmljavinom u južnom Banatu\nMažoretkinje plesnog studia "Lana" putuju u Zagreb na Evrpsko prvenstvo u mažoret sportu\nPANČEVCI pokazali da VOLE svoj KARNEVAL (FOTO)\nDIREKTAN PRENOS Međunarodne karnevalske povorke od 20 sati (LIVESTREAM)\nMore in this category: « STRELJAŠTVO: Prvenstvo Vojvodine za juniore i seniore po C programu u Pančevu\tRAGBI: Starčevci na 3. međunarodnom turniru u Zenici »


Foto: @troyparrott9 / Twitter\nLiga šampiona za omladince ovog utorka je iznedrila prvi poraz U19 selekcije sa Marakane, i to prilično dramatičan, iako je do 75 minuta na semaforu stajalo dostižnih 4:2. Međutim, u petnaest preostalih minuta, te tri u sudijskoj nadoknadi vremena, mreža crveno-belih se zatresla čak pet puta, ali je sve to ostalo u senci majstorija mladog Perota.\nIako je igrao u konkrenciji 19-godišnjaka, ovaj 17-godišnji mladić iz Irske je sa pravom pokazao zašto su se oko njega otimali i drugi engleski velikani, poput Liverpula i Čelsija.\nIpak, on je iz ljubavi prema Totenhemu prihvatio poziv "pevaca" iz Londona, za koje je na debiju za U23 selekciju, dakle u konkurenciji koja je šest godina starija od njega, dao dva gola na dosad jedinom meču.\nZvezdi je dao četiri, pokazavši da je sa pravom "uz fanfare" ispraćen iz malog FK Belvederea u rodnom Dablinu, gde su 2017 tada 15-godišnjeg talenta ispratili u London.\nNe samo da već sada daje golove starijima od sebe, već je stigao da debituje i za prvi tim - i to protiv Juventusa, 21. jula ove godine, u revijalnom nadmetanju, Međunarodni kup šampiona. Davao je golove za kadetsku, omladinsku i mladu reprezentaciju Republike Irske, a poslednji u tom nizu, protiv Šveđana, pravo je remek delo koje pokazuje da se radi o mladiću sa velikim golgetersim dometima i istinskom nasledniku Harija Kejna u dresu Totenhema:\nPROGOVORIO! Evo šta Milan Pavkov kaže nakon onog promašaja protiv Totenhema koji će PROGANJATI navijače Zvezde!


UHAPŠENI MALOLETNICI Sumnja se da su ukrali DVA AUTOMOBILA i robu vrednu 230.000 dinara\nPripadnici Ministarstva unutrašnjih poslova u Kragujevcu, po nalogu Višeg javnog tužilaštva u ovom gradu, podneće krivičnu prijavu protiv dvojice maloletnika iz Čačka zbog postojanja osnova sumnje da su izvršili više krivičnih dela teška krađa, krađa, kao i tešku krađu u pokušaju.\nKako je saopšteno, sumnja se da su šesnaestogodišnjak i četrnaestogodišnjak, u prethodnom periodu, obili prostorije jedne firme u Kragujevcu i iz nje ukrali građevinski materijal, kao i da su provalili u jednu radionicu u tržnom centru u Kragujevcu i iz nje ukrali alat za obradu drveta.\nMALOLETNIK UKRAO 120.000 DINARA Provaljivao u poljoprivredne apoteke u Šapcu, uhapšen za tešku krađu\nPOLICIJA ČEŠLJA INSTAGRAM Inspektori traže maloletnike sa skandaloznih SLIKA SA DROGOM\nVrednost ukradenih predmeta procenjuje se na oko 230.000 dinara.\nDvojica maloletnika su, kako se sumnja, u aprilu ove godine, na području Kragujevca, ukrali dva putnička vozila, "opel astru" i "alfa romeo", koje je policija kasnije pronašla ukradene automobile i vratila ih vlasnicima.\nTakođe, na području Kragujevca pronađena je i "opel korsa" koju su njih dvojica, kako se sumnja, ukrali u Čačku, dodaje se u saopštenju MUP-a Kragujevac.\nKRVAVA TUČA U KRAGUJEVCU Tinejdžeri nožem uboli dečaka\nNEMA PRAVDE ZA BIVŠEG FUDBALERA Maloletnici ubili čoveka u Kruševcu, a neće odgovarati "jer NISU DOVOLJNO ZRELI"\nDOLIJALI MALOLETNI LOPOVI Upadali u kuće, krali tehniku i ojadili građane za 1,5 miliona dinara\nGoran Uvesti specijalne pedagoge u škole, jer prevencija ima smisla samo na ranom uzrastu, posle je uglavnom kasno za prevenciju!!!\nPALI SE CRVENI ALARM Srbija ponovo srlja u "čelični zagrljaj" Rusije, a ovo bi mogle da budu POSLEDICE 366


BalkanMagazin :: Rekord potrošnje struje u Vojvodini\nKompanija "Elektrovojvodina" saopštila je juče da je tokom februarskog ledenog talasa zabeležena najveća ikada potrošnja električne energije na području Vojvodine.\nDnevna potrošnja električne energije na području pokrajine u najhladnijim danima februara prelazila je 35 miliona kilovatčasova.\n"Elektrovojvodina" je zahvalila kupcima na solidarnosti i na partnerstvu, zahvaljujući čemu je sačuvana stabilnost i kontinuitet u snabdevanju električnom energijom tokom ledenog talasa koji je pogodio Srbiju.\n"Svih 2.500 zaposlenih u 'Elektrovojvodini' sa naših 930.000 kupaca električne energije dali su ključni doprinos koji iznosi više od 50 odsto ušteđene električne energije na teritoriji čitave Srbije", navodi se u saopštenju za javnost.\nDodaje se da je sistem izdržao toliko opterećenje pre svega zahvaljujući projektima modernizacije elektroenergetskog sistema i kvalitetnim održavanjem svih elektroenergetskih objekata, navodi se u saopštenju za javnost.


Donacija alata za elektrotehničko-građevinsku školu Nikola Tesla iz Zrenjanina\nUpešnost u poslovanju i životu uopšte, ne meri se samo postignutim poslovnim rezultatima već i time koliko doprinesete razvoju društva čiji ste deo.\nU želji da podržimo mlade i njihovo obrazovanje, već skoro celu deceniju, svake godine, u saradnji sa Zajednicom mašinskih škola Srbije, UNIOR TEOS ALATI i UNIOR d.d. Slovenija dodeljuju vrednu donaciju u alatima jednoj srednjoj mašinskoj školi.\nDonacija se dodeljuje povodom Republičkog takmičenja mašinskih škola i to školi ukupnom pobedniku takmičenja ili školi organizatoru takmičenja.\nOve donacije podižu kvalitet praktične nastave u stručnim školama i naša je želja i cilj da što veći broj škola u celoj Srbiji dobije vredan, profesionalni alat koji bi unapredio praktično obrazovanje budućih mehaničara, bravara, strugara i ostalih majstora.\nS obzirom na aktuelnu pandemijsku situaciju, prošle godine Republičko takmičenje srednjih mašinskih škola na žalost nije održano, pa je odlučeno da se donacija u vidu UNIOR alata dodeli elektrotehničko-građevinskoj školi ''Nikola Tesla'' iz Zrenjanina.\nUNIOR kao proizvođač i UNIOR TEOS ALATI kao generalni uvoznik i distributer za Srbiju, pružili su podršku ovoj školi u želji da i učenici drugih stručnih profila izvode praktičnu nastavu sa kvalitetnim alatom kao pravi budući profesionalci.


AMC haljina 415K žuta | ePonuda.com\nAMC haljina 415K žuta cene\nVrsta odeće Haljine - Karakteristike Sirovinski sastav: Pamuk 25%, pes 75% Sirovinski sastav kombinacije: pes 100% Sirovinski sastav postave: pes 100% Skupljanje po dužini i širini: 2% Kvalitet kontrolisao TEXTILINSPEKT SRPSF.AO.011.\nAfrodite Mode Collection AMC Haljina 415K\nKarakteristike Sirovinski sastav: Pamuk 25%, pes 75% Sirovinski sastav kombinacije: pes 100% Sirovinski sastav postave: pes 100% Skupljanje po dužini i širini: 2% Kvalitet kontrolisao TEXTILINSPEKT SRPSF,AO,011\nEPonuda nije internet prodavnica već Vam omogućava da brzo i lako nađete AMC haljina 415K žuta po najjeftinijoj ceni. Naš cilj je da kupci budu što bolje informisani o ponudi AMC haljina 415K žuta na tržištu Srbije. Vrlo lako nalazite željeni proizvod za kategoriju Haljine cene, ne morate da lutate od sajta do sajta za AMC Haljine, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za AMC haljina 415K žuta sa PRODAVCEM. EPonuda ne može da garantuje potpunu tačnost specifikacije i slika za AMC haljina 415K žuta. Pre kupovine, podatke za AMC haljina 415K žuta proverite na sajtu PROIZVOĐAČA.


Ataman prezadovoljan Ercegom i Mačvanom - Sportske.net\nAtaman prezadovoljan Ercegom i Mačvanom\nTrener aktuelnog šampiona Turske Ergina Ataman rekapitulirao je dosadašnji deo sezone i konstatovao da su srpski internacionalci Zoran Erceg i Milan Mačvan dali ogroman doprinos uspesima Galatasaraja.\nSrpski košarkaši Zoran Erceg i Milan Mačvan imaju odličnu sezonu u ekipi Galatasaraja. Erceg je u prvoj godini od dolaska iz CSKA Moskve u potpunosti opravdao očekivanja, a Mačvan, koji se prethodnog leta oporavljao od povrede leđa odigrao je izvanredno u Evroligi, ali i u turskom šampionatu.\nTrener Galatasaraja Ergin Ataman ima samo reči hvale za srpske košarkaše.\n"Erceg je nešto sporije prebrodio period prilagođavanja, ali, kako je sezona odmicala, tako je igrao sve bolje i bolje. On je uz Aroja imao najbolju statistiku u našem timu u Evroligi. Imao je blistave momente i veoma sam zadovoljan njegovim igrama" naglasio je Ataman.\nZa Mačvana, strateg Galatasaraja kaže da je prošlog leta postojala mogućnost da prekinu saradnju, ali ističe da je zaista dobra stvar što je ostao.\n"Mačvan je vrhunski profesionalac i to je pokazivao u bezbroj primera tokom prethodne dve sezone. Odigrao je izvanredno u Evroligi, a značajan doprinos je dao i u turskom prvenstvu u situaciji kada su se povredili neki od nosilaca igre" rekao je Ataman.\nTurski trener nagovestio je da bi klub mogao da produži saradnju sa Mačvanom, koji će na kraju ove sezone biti slobodan igrač.\n"Mačvan je tokom dve godine u Galatasaraju imao veoma pozitivan doprinos, i u šampionatu prošle godine kada smo osvojili titulu prvaka Turske i u Evroligi ove godine kada smo se plasirali među osam najboljih ekipa. Ugovor mu ističe ove sezone pa ćemo na kraju da sednemo i da porazgovaramo. Uvek je dobro imati u sastavu igrača takvog kvaliteta i izuzetnog karaktera" rekao je Ataman.\nMačvan je u karijeri pre Galatasaraja nastupao za FMP Železnik, Hemofarm, Makabi i Partizan, dok je Erceg nosio dresove Poleta, FMP Železnika, Borca, Olimpijakosa, Panioniosa, Bešiktaša i CSKA Moskve.


Cilj Srbije – što veći broj sportista na Olimpijskim igrama | Министарство омладине и спорта\nCilj Srbije – što veći broj sportista na Olimpijskim igrama\n„U predolimpijskoj godini naša pažnja će u velikoj meri biti usmerena na pomoć sportistima da se što bolje pripreme i da se što veći broj njih izbori za olimpijsku normu“, rekao je ministar omladine i sporta Vanja Udovičić na današnjem obelenjavanju 105. godišnjice Olimpijskog komiteta Srbije.\nUdovičić je poručio da je Olimpijski komitet Srbije ključni partner Ministarstva omladine i sporta u postizanju nacionalnih ciljeva u vrhunskom sportu. „Od osnivanja srpskog olimpijskog pokreta pre 105 godina do danas, naši sportisti služili su kao primer olimpijskih vrednosti koje nisu vezane samo za vrhunska sportska dostignuća, već su usmerene ka boljem i plemenitijem svetu u svakom smislu. Istorija pokazuje da imamo razloga za ponos, a zalaganje, rad i posvećenost države da sportistima pruži najbolje uslove daju razlog za sigurnost da će i nadalje biti tako“, kazao je ministar sporta.\nPrema njegovim rečima, dobar test pred OI u Riju biće učešće naših takmičara na predstojećim prvim Evropskim olimpijskim igrama u Bakuu. „Zadovoljni smo činjenicom da trenutno 79 srpskih sportista iz 13 sportova ispunjava kvalifikacione kriterijume međunarodnih federacija. Taj broj može biti i veći, imajući u vidu da ima još sportista sa šansom da se kvalifikuju“, rekao je Udovičić.\nGovoreći o aktivnostima Ministarstva na stalnom unapređivanju uslova za rad srpskih sportista on je objasnio da je potrebno posmatrati širu sliku i stvoriti održiv i podsticajan sistem.\n„Pred nama je usvajanje Zakona o sportu čija je suština stvaranje zdravog i održivog sistema sporta, koji će biti usmeren na bolji položaj sportista i dalji razvoj Srbije kao sportske nacije. Cilj Vlade Srbije je da se stvore uslovi da se najveći mogući procenat stanovništva – svih uzrasta – bavi sportom. Novi zakon u fokus stavlja sportiste, tako da mogu da budu usmereni na pripreme i takmičenja, a ne da budu opterećeni administrativnim problemima. Pravimo sistem koji je u funkciji sportiste, a ne obrnuto. Takmičar ne sme i neće biti žrtva tromosti sportske administracije“, poruka je Vanje Udovičića.


Sedište Euleksa (Foto Kim)\nPlan je pre nekoliko meseci prosledila zvanična Priština. Dokument predviđa isporuku predmeta i poverljivih informacija, piše Koha ditore.\nSadašnji mandat Euleksa završava se 14. juna, kao što je predviđeno u Sporazumu aprila 2014, koji je ratifikovan u Skupštini, kroz poseban zakon.\nEU želi da zadrži tekući mandat misije, ali sa polovinom osoblja. Vlada je zatražila "kredibilan transfer", piše ovaj list.\nKako se navodi u teksu, neke nedležnosti prećiće na lokalne institucije, ostale će preći na Kancelariju EU u Prištini.\nZbog toga se zahteva da se svi slučajevi koji su pod istragom, jesu, ili budu u procesu odlučivanja - prebace domaćem pravosuđu.


15 godina funkcionalne endoskopske hirurgije sinusa u našoj bolnici | Moj grad SM\nNaslovna GRADSKE VESTI 15 godina funkcionalne endoskopske hirurgije sinusa u našoj bolnici\n15 godina funkcionalne endoskopske hirurgije sinusa u našoj bolnici\nOpšta bolnica Sremska Mitrovica jedna je od prvih ustanova koja je počela da primenjuje minimalno invazivnu operaciju paranazalnih sinusa. Primarius dr Miroslav Kendrišić svojim interesovanjem, ličnim autoritetom i nabavkom odgovarajuće opreme pokrenuo je edukaciju o endoskopskim endonazalnim operacijama nosa i sinusa(FESS).\nProf. dr Hainz Stammberger iz Graca je osnivač i glavni promoter ove vrste operacija koja je i danas, sa izvesnim modifikacijama, metoda izbora za veliki broj operacija nosa, sinusa, baze lobanje sa indikacijama koje se sve više proširuju. Zahvaljujući nesebičnosti kolega iz Austrije koje je dr Kendrišić doveo u Bolnicu mnoge operacije iz tog indikacionog područja i danas su rutinske u ORL odeljenju Bonice u Sremskoj Mitrovici.\nPacijenti regiona Srema imaju privilegiju da na savremen način rešavaju svoje akutne i hronične probleme upale sluznice nosa i paranazalnih sinusa. Za 15 godina urađeno je preko hiljadu operacija bez velikih komplikacija i postajemo prepoznati u ovom delu Balkana kao ustanova gde se to uspešno radi.\nPrethodni tekstPromocija knjige: Građanske kuće Sremske Mitrovice\nSledeći tekstĐaci u Noćaju u renoviranim učionicama posle raspusta


Psi i mačke kao velike istorijske ličnosti | CityMagazine\nTelentovanu umetnicu Kristinu Hes veoma zanima istorija, ali se ne odvaja ni od svojih kućnih ljubimaca. Na sreću, ona je pronašla način da ove dve ljubavi poveže u seriji portreta pod imenom „Životinje iz istorije“.\nNa njima su prikazani psi i mačke obučeni da izgledaju kao neke od najčuvenijih ličnosti iz ljudske istorije kao što su kraljica Elizabeta I, Napoleon i Kleopatra, ali i poznati ljudi modernog doba kao što su Elvis Presli i Stiv Džobs.\nNe možemo da ne budemo impresionirani slikarskom tehnikom i osećajem za detalje ove talentovane umetnice, a mora joj se odati priznanje i na smislu za humor.\nPogledajte u galeriji kako izgledaju ove zabavne ilustracije, a ako vam se dopadaju, na sajtu Kristine Hes možete pronaći još mnogo takvih.\nIzvor: Cube Breaker\nNeverovatne skulpture od starih knjiga i kataloga\nIzložba slika „Trenutak Dragana Radivojevića“ u Galeriji 73\nCrkva iz 16. veka je transformisana u teniski teren ilustracije · istorija · mačke · poznate ličnosti · psi\nCrkva iz 16. veka je transformisana u teniski teren\nIzložba „Babylon the Great“ u galeriji Laufer Eugster


SMANJENJE TROŠKOVA U LOGISTICI: Administracija i ljudski resursi - Pluton Logistics\nLogistika je područje sa najvećim potencijalom za stvaranje ušteda i unapređenje poslovanja svake kompanije, bez obzira na njenu delatnost, veličinu i tržišnu poziciju. Ukoliko bi kompanije smanjile logističke gubitke i troškove ostvarile bi značajne uštede, ali i unapredile konkurentnost svojih proizvoda i usluga na tržištu. Uzroci i mesta nastanka troškova i gubitaka nalaze se u različitim logističkim procesima i delovima lanca snabdevanja. Tako na primer, logistički gubici mogu biti vezani za transport, zalihe, skladištenje, pakovanje, vreme, administraciju i znanje. Autor teksta prof. dr Milorad Kilibarda, Univerzitet u Beogradu, Saobraćajni fakultet, će čitaocima PlutonLogistics-a detaljno predstaviti u kojim segmentima logistike postoji prostor za uštede.\nLogistika je u velikoj meri radno intezivna delatnost, gde su ljudski resursi i intelektualni kapital ključni za obavljanje većine logističkih zadataka. Obrazovana, visko stručna i profesionalna radna snaga ima uzuzetno veliki uticaj na efikasnost i ekonomičnost poslovanja. Međutim, radna snaga generiše i značajne troškove i gubitke, posebno u logističkim sistemima koji su loše organizovani, neuređeni i bez jasno definisanih postupaka i procedura rada. Loša organizacija i nekonzistentne aktivnosti i akcije stvaraju dodatnu administraciju. Na logističku administraciju otpada od 5 do 7 % ukupnih logističkih troškova. Kada su u pitanju troškovi administracije i radne snage u logistici, uštede je moguće postići kroz nekoliko pravaca.\nPrvi pravac je obrazovanje, kroz različite oblike formalnog i neformalnog sticanja znanja. Znanje nije ni malo manje važno od bilo kog drugog vidljivog resursa. Gubici se stvaraju ako kadrovski resursi nisu stručni i obrazovani, ako zbog toga pojedine aktivnosti traju znatno duže ili nezadovoljavaju očekivanja korisnika. Gubici se stvaraju i kada se dupliraju napori zaposlenih u različitim delovima kompanije. Potrebno je da kompanije zapošljavaju stručne i obrazovane kadrove, ali i da sprovode različite oblike inovacije znanja. Neophodno je kroz stalo pronalaženje novih sazanja efikasno odgovoriti na postojeće stanje, promene i izazove koji se postavljaju pred kompanije. Potrebno je deliti informacije, znanje i vizije, kako u kompaniji, tako i u čitavom lancu snabdevanja.\nDrugi pravac je izgradnja dobre organizacije, sa menadžmentom koji ima jasnu viziju, lidersku opredeljenost i posvećenost ciljevima kompanije. U kompanijama u kojima postoji dobra organizacija, podela posla, disciplina i odgovornost manja je potreba za administracijom, pošto su u takvim sredinama postavljena jasna očekivanja koja poštuju svi članovi tima. Motivisanost i dobra informisanost zaposlenih, ključne su pretpostavke za efikasno i racionalno poslovanje.\nTreći pravac je optimizacija logističkih procesa i aktivnosti, kroz primenu različitih modela i metoda vezanih za raspoređivanje i upravljanje ljudskim resursima, uz odgovarajući sistem praćenja postignitih rezultata i pravednog načina nagrađivanja, u skladu sa rezultatima.\nČetvrti pravac je primena novih tehnologija i rešenja na području skladištenja, pretovara i transporta, a posebno iz oblasti računarske tehnike, softvrskih rešenja, informacionih i komunikacionih tehnologija. Primenom novih rešenja značajno se mogu smanjiti troškovi radne snage, ali i verovatnoća pojave grešeke i rizika koji iz toga proizilazi. Mnoge kompanije su uspele da postignu uštede koje u velikoj meri prevazilaze troškove uvođenja novih tehnologija i rešenja. Potrebno prepoznati ove prednosti i nedostatke, te rešenja naći u skladu sa tim.\n← U preduzeću „Srbija kargo“ posao dobilo 86 mašinovođa – Stižu i lokomotive vredne 32 mil EUR\nLider u distribuciji lekova „Phoenix Group“ otvara logistički centar u Šimanovcima →\n„Nelt“ uskoro otvara novi distributivni centar u BiH\n9. septembra 2015. 24. aprila 2017. marko\nNakon nedostatka vozača sada i nedostatak skladišnog prostora?\n5. juna 2018. marko


ŽRK Pančevo - Strana 2\nArhiva vesti za ključnu reč ‘ŽRK Pančevo’\nPrecrtan i „Pirot“, neka se spremi „Metalac“\nNapisao Vladimir Kolarik u kategoriji Rukomet 8 novembra, 2015\nRukometašice „Pančeva“ ostvarile su izuzetno važnu pobedu na gostovanju ekipi „Pirota“, s rezultatom 25:22 (10:9), u okviru 8.kola Super B lige. Na ovaj način izabranice Igora Šulovića upisale su i treću uzastopnu pobedu, kojom su dospele u bezbednu zonu, i stekle prednost u međusobnom skoru sa jednim od glavnih rivala u borbi za...Dalje »\nŽRK „Pančevo“ želi da nastavi pobednički niz\nNapisao Vladimir Kolarik u kategoriji Rukomet 5 novembra, 2015\nRukometašice „Pančeva“gostovaće u subotu u Pirotu, u okviru 8.kola Super B lige, gde će protiv istoimene ekipe pokušati da upišu i treću uzastopnu pobedu. U duelu dva direktna konkurenta u borbi za opstanak, pobednik bi stekao značajnu prednost u odnosu na rivala pa je ovaj meč od velike važnosti za oba...Dalje »\nVažan trijumf rukometašica „Pančeva“\nNapisao Vladimir Kolarik u kategoriji Rukomet 1 novembra, 2015\nRukometašice „Pančeva“ savladale su na domaćem terenu u okviru 7.kola Super B lige, ekipu zrenjaninskog „Proletera“ rezultatom 31:29 (17:16). Pančevke su gotovotokom čitavog meča držale rezultatsku prednost i na kraju upisale i drugu uzastopnu pobedu kojom su značajno popravile svoj položaj u borbi za...Dalje »\nRukometašice „Pančeva“ dočekuju „ Proleter“\nNapisao Vladimir Kolarik u kategoriji Rukomet 28 oktobra, 2015\nEkipu ŽRK „Pančevo“ u subotu očekuje banatski derbi protiv ekipe zrenjaninskog „Proletera“, u okviru 7.kola Super B lige. Posle prve ovosezonske pobede, na gostovanju u Svilajncu, Pančevke žele da ostvare novu pobedu, ovoga puta pred domaćom publikom i u potpunosti uhvate priključak za ekipama iz bezbedne...Dalje »\nPančevke ubedljive u Svilajncu\nNapisao Vladimir Kolarik u kategoriji Rukomet 25 oktobra, 2015\nRukometašice „Pančeva“ostvarile su dugo očekivanu, prvu pobedu u Super B ligi. One su na gostovanju u Svilajncu, u okviru 6.kola Super B lige savladale ekipu „Radničkog“, sa više nego ubedljivih 33:17 (8:14). Izabranice Igora Šulovića odigrale su silovito od početka do kraja meča, ne ostavljajući domaćim rukometašicama ni gram nade da u ovom meču mogu...Dalje »\nNapisao Vladimir Kolarik u kategoriji Rukomet 22 oktobra, 2015\nRukometašice „Pančeva“ gostovaće u subotu u okviru 6.kola Super B lige u Svilajincu, ekipi „Radničkog“, u utakmici koja nosi veliki značaj za obe ekipe. Pobeda u ovom derbiju začelja sem bodova i priključka za ekipama iz sredine tabele donosi mnogo i na psihološkom...Dalje »\nPoraz rukometašica „Pančeva“ u Novoj Pazovi\nNapisao Vladimir Kolarik u kategoriji Rukomet 19 oktobra, 2015\nRukometašice „Pančeva“ pretrpele su novi poraz u Super B ligi. Njih je ovoga puta u okviru 5.kola na gostovanju u Novoj Pazovi savladala ekipa „Mladosti“, rezultatom 29:27 (18:11). Međutim, veći problem od poraza predstavljaju povrede Ivane Tanelov i Marijane Trbojević, zbog kojih će njih dve odsustvovati najmanje do kraja...Dalje »\nFotografije: ŽRK „Pančevo“ – ŽRK „RTB Bor“\nNapisao Goran Mihajlov u kategoriji Foto galerija 11 oktobra, 2015\nFotografije i slike sa utakmice 4.kola Super B lige Srbije, između rukometašica „Pančeva“ i „RTB Bor“ iz Bora, odigranoj u Sportskoj hali u Pančevu u subotu, 10.septembra...Dalje »\nTreći uzastopni poraz rukometašica ŽRK „Pančevo“\nNapisao Vladimir Kolarik u kategoriji Rukomet 10 oktobra, 2015\nRukometašice „Pančeva“ pretrpele su i treći uzastopni prvenstveni poraz. Njih je u okviru 4.kola Super B lige, u Hali sportova na Strelištu, posle neizvesne završnice savladala ekipa „Bora RTB“, rezultatom 24:26 (11:14). Izabranice Igora Šulovića na ovom meču pokazale su karakter i ogromnu...Dalje »


RTS :: "Srbija pokazala posvećenost reformama"\nEkonomija "Srbija pokazala posvećenost reformama"\nsreda, 04. mar 2015, 12:31 -> 13:19\n"Srbija pokazala posvećenost reformama"\nPredstavnik MMF-a u Srbiji rekao je za magazin IMF Survey da su vlasti su veoma posvećene predložnim reformama koje podržava parlamentarna većina.\n"Već su pokazale posvećenost uvođenjem mnogih važnih mera prošle godine, uključujući amandmane na Zakon o radu, sveobuhvatne reforme penzionog sistema i početak procesa privatizacije", istakao je Kim, prenosi Beta.\nNa pitanje šta će sada biti drugačije nego kada je poslednji aranžman sa MMF-om iz 2011. zamrznut posle nekoliko meseci, Kim je rekao da je poslednjih godina izgrađena šira društvena i politička podrška sveobuhvatnim reformama jer su političari i građani shvatili da su one neophodne za stabilan razvoj zemlje.\n"Reforme su očigledno veoma teške i politički i društveno, ali ipak su počele da se sprovode znatno pre početka aranžmana sa MMF-om", rekao je Kim.\nDrugi podsticaj reformama, prema njegovoj oceni, dalo je otvaranje pristupnih pregovora sa EU.\nŠef Misije MMF-a Zuzana Murgasova je za isti magazin rekla da je fiskalna konsolidacija koju predviđa aranžman sa MMF-om neophodna za makroekonomsku stabilnost Srbije, za održivi razvoj i za otvaranje radnih mesta.\nNa pitanje zašto se takva mera, zasnovana na smanjenju rashoda, predlaže Srbiji kada se oštra štednja kritikuje širom Evrope, Murgasova je odgovorila da bi posledice "fiskalnog stezanja na razvoj trebalo da delom budu ublažene labavijom monetarnom politikom".\n"Javni dug Srbije je rastao velikom brzinom do veoma visokog nivoa. Smanjenje duga je prioritet, tako da su snažne akcije potrebne od samog početka", rekla je Murgasova.\nIstakla je da su tri glavna stuba aranžmana: finansijska konsolidacija, jačanje stabilnosti finansijskog sektora i sprovođenje sveobuhvatnih strukturalnih reformi koje će podstaći rast zaposlenosti i održivi razvoj.\nKonsolidacija, dodala je je Murgasova, zasnovana je na smanjenju javnih troškova i davanja pomoći državnim kompanijama.\n"Neke od glavnih mera koje se odnose na penzije i plate u javnom sektoru, već su sprovedene 2014. ili su predviđene budžetom za 2015, što pokazuje posvećenost srpskih vlasti aranžmanu", rekla je šefica Misije MMF-a.\nMurgasova ističe da su u okviru strukturalnih reformi srednjoročni prioriteti otvaranje radnih mesta, unapređenje poslovnog okruženja i konkurentnosti i reforma državnih preduzeća.\nKim je napomenuo da su ciljevi trogodišnjeg aranžmana, u iznosu od oko 1,2 milijardu evra, koji je bord direktora MMF-a odobrio 23. februara, sprečavanje budućih kriza i izgradnja osnove zdrave ekonomije.\nAranžman s MMF-om poboljšaće i kredibilitet ekonomske politike Srbije što će pomoći da se privuku investicije i smanji nezaposlenost, ocenio je Kim.


Sastanak Upravnog odbora Udruženja poslodavaca i samostalnih privrednika Konjic\nDana 13.04.2015.godine, u prostorijama preduzeća SurTec-Eurosjaj d.o.o. Konjic, održan je sastanak Upravnog odbora Udruženja poslodavaca i samostalnih privrednika Konjic.\nNa ovom sastanku prihvaćeni su prijedlozi za članove VET vijeća iz reda Udruženja privrednika i upućeni školskom odboru Srednje škole Konjic na usvajanje.\nDonesena je odluka da članovi Upravnog odbora Udruženja privrednika održe pojedinačne sastanke po svojim sektorima, kako bi pripremili inicijative za poboljšanje poslovnog ambijenta na području općine Konjic.\nČlanovi Upravnog odbora Udruženja privrednika su jednoglasno donijeli zaključak da Udruženje privrednika neće podržavati humanitarne ni bilo koje druge akcije pomoći, jer u svom budžetu nema planirana sredstva za tu namjenu, i da se za sve ovakve aktivnosti obrate pojedinačno preduzećima.


Kovačević: Poziv svim strankama na jedinstvo za Srpsku | Argumenti\nKovačević: Poziv svim strankama na jedinstvo za Srpsku\nSNSD poziva sve stranke iz Republike Srpske da sutra u Narodnoj skupštini zauzmu jedinstven stav i pokažu da postoji apsolutna usklađenost političkih stranaka i građana Srpske, koji su jedinstveni kada je riječ o njenom ustavnom položaju i neustavnoj transformaciji Dejtonskog sporazuma, koji je umnogome naštetio ustavni položaj Republike Srpske, izjavio je Srni portparol SNSD-a Radovan Kovačević.\n– Nadam se da besmisleni i neosnovani komentari o materijalu za sutrašnju posebnu sjednicu /Narodne skupštine/, koji su danas dolazili iz opozicionih stranaka iz Republike Srpske, nisu alibi za to što ne smiju da stanu na stranu sa narodom i građanima Republike Srpske i sa predstavnicima većinske volje građana Srpske – istakao je Kovačević.\nOn je naglasio da je Narodna skupština Republike Srpske pravo mjesto da se raspravlja o temama koje će sutra biti na dnevnom redu posebne sjednice.\n– Republika Srpska ima pravo da raspravlja o svom ustavnom položaju u dejtonskoj BiH, o neustavnoj centralizaciji i unitarizaciji BiH na štetu Srpske. Takođe, Srpska ima pravo da iskaže stav o tim pitanjima i da kaže da na to ne pristaje, te da jasno iznese stav da želi da se BiH vrati izvornom Dejtonskom sporazumu na koji je Republika Srpska jedino pristala potpisujući anekse tog sporazuma – rekao je Kovačević.\nNa pitanje da prokomentariše prijedlog opozicionih stranaka – SDS-a i PDP-a o, kako kažu, deblokadi Predstavničkog doma Parlamentarne skupštine BiH, Kovačević je rekao da je stav SNSD-a u tom pogledu jasan – niko ko nema entitetsku većinu, a SDS i PDP to nemaju, jer im je potreban glas SDA, ne treba da na bilo koji način učestvuju u nekakvim većinama u Predstavničkom domu Parlamentarne skupštine BiH, kao što Mirko Šarović govori o 22 ruke koje će oni da skupe.\n– Neko ko nema pet ruku iz Republike Srpske ne treba da govori o prikupljanju bilo kakvih ruku jer na taj način radi na štetu Republike Srpske. Sljedeći korak može biti samo zahtjev za ukidanjem entitetskog glasanja, a ukoliko u tome ne uspiju, onda će vjerovatno imati novi zahtjev da se poslanici u Predstavničkom domu Parlamentarne skupštine biraju na kongresu SDA, jer je to vjerovatno jedino mjesto gdje bi oni mogli da ostvare pobjedu – ocijenio je Kovačević.\nS toga, naglasio je Kovačević, SNSD još jednom poziva sve stranke iz Republike Srpske da dokažu da rade u interesu Republike i njenih građana, da im je stalo do ustavnog položaja Srpske, te da kao i građani Republike Srpske ne pristaju na neustavnu transformaciju dejtonske strukture na štetu Republike Srpske.\n– Sutra imaju priliku da to i dokažu – poručio je Kovačević.\nSljedeći članak Evo Morales podnio ostavku\nPrethodni članak Cvijanović: Očekujem političko jedinstvo


OD SATENA I BRISELSKE ČIPKE: Ovako je izgledala venčanica najintrigantnije srpske kraljice (FOTO) | Serbiantimes.info\nSrpska kraljica Draga Mašin, žena Aleksandra Obrenovića, jedna je od najintrigantnijih žena u srpskoj istoriji.\nDa je oduvek postojalo interesovanje medija za život članova kraljevske porodice dokazuje i činjenica da su Srpske novine u broju od 25. jula 1900. detaljno opisale tok kraljevskog venčanja, svedočeći da je u nedelju 23. jula iste godine u beogradskoj Sabornoj crkvi „Viteški Кralj Srbije, uz blagoslov Sv. Pravoslavne Crkve, dobio suprugu u bajnome licu izabranice Svoga srca, a Srbija i srpski narod Кraljicu svoga roda, svoje krvi…”\nFotograf Milan Jovanović dobio je ekskluzivno pravo da prvi objavi snimke sa venčanih svečanosti. Ova fotografija (desno na naslovnoj fotografiji) je jedna od retkih na kojoj se jasnije mogu sagledati detalji nevestine haljine.\nDraga Mašin / Wikimedia Creative Commons\n„Venčanica kraljice Drage je izrađena od satena u boji slonovače, obilato pokrivena naborima i briselskim čipkama posutim štrasom, a karakterišu je visoka kragna koja zatvara vrat, saglasno tipu venčanih haljina koji je bio en vogue u poslednjim decenijama XIX veka. Dugačak šlep na venčanju su pridržavale dve devojčice „u seoskom ruvu rudničkog i beogradskog okruga”. Uz haljinu je išao i dugi beli veo koji je za glavu bio pričvršćen brilijantskom tijarom“, rekao je za RINU Aleksandar Marušić, direktor Muzeja rudničko-takovskog kraja.\nRaspoloživi podaci ne nude jasnu predstavu o o terzijskoj radnji ili salonu u kojem je ova raskošna haljina nabavljena. Ali prema odrđenim istorijkim podacima najverovatnije je naručena mesec dana pre venčanja u nekoj od evropskih metropala.\n„Prema nekim pretpostavkama naručena je u Vajsmanovoj radnji u Beču, na ime gospođe Šnajder u iznosu od šest hiljada forinti, a druga pretpostavka, proistekla iz arhivskih istraživanja, kaže da je poslanstvu u Parizu bilo naloženo da se iz Srpskog paviljona na Svetskoj izložbi 1900. godine izdvoji venčanica „sa celom garniturom crkvenog odela koje je izložio Pavlović iz Beograda” i da se odmah pošalje u srpsku prestonicu“, otkriva Marušić.\nVenačnje ovog kraljevskog para izazvalo je velike polemike u tadašnjoj Srbiji, jer je kralj Milan imao drugačije planove za svog nasledinka. On je predložio da to bude nemačka princeza od Šamburg-Lipea, ćerka njegovog velikog prijatelja. Međutim, u Beogradu se već tada znalo za ljubav Aleksandra i Drage. Često je pozivana na svaki važan prijem i kako se navodi u pojedinim istorisjkim spisima, svi su tada hvalili njenu taktičnost, otmenost, lepotu, pamet i suzdržanost.\nRelated Topics:Aleksandar ObrenovićDraga Mašinistorija srbijekraljevsko venčanje


Milan Nešić - VOA Author Bio - Glas Amerike\nProduced by Milan Nešić\nČeperković: Makron bi trebalo da pojasni ideje o stopiranju proširenja\nSledeći sastav Evropske komisije sigurno se neće baviti pitanjem proširenja Evropske unije – na šta je već delimično ukazao francuski predsednik Emanuel Makron - stavom da se pre sledećeg proširenja Evropska unija mora reformisati.\nDžozef: Vreme da se SAD uključe u dijalog Beograda i Prištine\nOtkazivanje sastanka na kome je prvog jula u Parizu trebalo da se sastanu najviši zvaničnici Srbije i Kosova, i u prisustvu francuskog predsednika Emanuela Makrona i nemačke kancelarke Angele Merkel nađu rešenje za blokadu dijaloga, signal je da bi SAD trebalo značanije da se uključe u dijalog.\nDvojica ruskih policijskih generala, direktni nadređeni policajcima za koje se smatra da su učestvovali u nameštanju slučaja protiv istraživačkog novinara Ivana Golunova, smenjeni su sa funkcija ukazom predsednika Rusije Vladimira Putina. To je epilog slučaja koji je uzburkao deo ruske javnosti.\n„Svest da naša pomoć na terenu zaista pravi razliku“, princip je kojim se Vašingtonac Vladan Nikolić rukovodi radeći u nevladinoj organizaciji Humaniti & inclusion, angažovanoj u šezdeset država sveta. U trenucima slobodnog vremena, prepušta se strasti koju gaji prema kućnim biljkama.


Općina Kalesija: Saopćenje za javnost o realizaciji infrastrukturnih projekata u Kalesiji – Radio Feral\nPovodom realizacije nekoliko infrastrukturnih projekata, saopćenjem za javnost oglasio se kabinet načelnika općine Kalesija.\nU ovo vrijeme borbe sa prirodnom nesrećom i otklanjanja šteta nastalih usljed poplava i klizišta na području općine Kalesija, iz kabineta Načelnika općine Kalesija ovih dana stižu nam ohrabrujuće vijesti o realizaciji nekoliko značajnih projekata u oblasti obnove i izgradnje infrastrukturnih objekata koji obećavaju bolju budućnost građana općine Kalesija.\nU okviru realizacije projekta “PROGRES” iz IPA fondova, Zaštita prirode i globalizacija obnovljivih izvora energije – “Zagrijavanje Mješovite srednje škole Kalesija”, u toku je realizacija više pojedinačnih ugovora i to:\n– Pripremni radovi za postavljanje kolektora za toplotne pumpe, koje finansira općina Kalesija, izvođač radova je DOO “HNR” Kalesija u vrijednosti od 6.807,91 KM i JP “Vodovod i kanalizacija Kalesija” Kalesija.\n– Instalacija toplotnih pumpi za zagrijavanje sale MSŠ Kalesija u vrijednosti od 48.500,00 KM, izvođač radova DOO “RIMP” Tuzla.\n– Instalacija solarnih kolektora na sali MSŠ Kalesija za zagrijavanje sanitarne vode u vrijednosti od 11.579,77 KM, izvođač radova DOO “Finesa” Kalesija.\nOvaj projekat se finanisira iz sredstava Evropske unije kroz IPA Program prekogranične saradnje Republike Hrvatske i BiH.\nRadi se na izgradnji potpuno novog poslovnog objekta za potrebe JP “Vodovod i kanalizacija Kalesija” Kalesija na novoj lokaciji u Industrijskoj zoni Kalesija, u vrijednosti od 84.989,40 KM a izvođač radova je DOO “HNR” Kalesija.\nIzgradnja i asfaltiranje puteva vrši se širom općine, skoro u svim mjesnim zajednicama i iz različitih izvora finansiranja.\nIz sredstva Federalnog ministarstva prometa i komunikacija od GSM licence, vrši se sanacija puta Tojšići – raskršće Hidani, u vrijednosti od 89.994,53 KM, i sanacija puta u MZ Tojšići, dionica raskršće Kikači – M4 – Tojšići centar, u vrijednosti od 79.987,05 KM, a izvođač radova na obije dionice je DOO “HIH” Živinice.\nIz sredstava Federalnog ministarstva prometa i komunikacija od GSM licence izgradit će se i dionica puta Dubnica – Hrasno u vrijednosti od 180.000,00 KM. U toku su aktivnosti na potpisivanju ugovora.\nPotpisan je ugovor o izgradnji puta oštećenog usljed klizišta, dionica Hrasno Donje – Horozovina u vrijednosti od 43.996,00 KM, od čega su sredstva “World wision” 40.000,00 KM, a ostalo su vlastita sredstva općine Kalesija\nU povratničkim naseljima Jeginov Lug i Dubnica asfaltirane su dionice u iznosu od (9.998,42 KM) i (14.999,40 KM), koja je za ove namjene izdvojilo Ministarstvo za rad, socijalnu politiku i povratak TK.\nZajedničkim sredstvima građana i općine Kalesija, asfaltirat će se putevi po mjesnim zajednicama na području općine Kalesija u ukupnoj vrijednosti od 130.714,64 KM, a izvođači su DOO “Rial šped” Doboj Istok, DOO “Terakop” Živinice, DOO “Izgradnja” Teočak i DOO “Jata grup” Srebrenik, razvrstano po LOT-ovima, ugovori su tek potpisani, a izvođenje radova će započeti čim to dozvole vremenske prilike.\nU toku je izgradnja mosta na rijeci Spreča, na regionalnoj cesti Kalesija – Gojčin – Tupković – Živinice. Investitor je kalesijski privrednik Sead Džafić.\nZnačajne investicije su takođe i u oblasti vodosnabdijevanja\nIzgradnja vodovoda “Babajići-Kundakovići”, u vrijednosti od 201.375,06 KM, Izgradnja primarne vodovodne mreže u naselju Zulfići, u vrijednosti od 18.710,21 KM, Izvođač radova u oba projekta je JP “Vodovod i kanalizacija Kalesija” Kalesija.\nKada je u pitanju sanacija objekata infrastrukture uništene u ovogodišnjim poplavama i klizištima, općina Kalesija je ostvarila saradnju i započela realizaciju projekta Izgradnje nove zgrade područne škole u Hrasnu Gornjem. Vrijednost projekta je 160.150,24 KM, investitor je Turska ambasada u BiH, a izvođač radova je DOO “Kuw-ing” Kalesija.\nU toku su aktivnosti na realizaciji ugovora obnove i izgradnje puteva i mostova na području općine Kalesija, koji se vode sa UNDP u BiH.\nU toku su aktivnosti Načelnika i firme MAPI PIPE iz Ljubljane, Republika Slovenija na izgradnji kanalizacionog sistema na području općine Kalesija. Vrijednost ovog projekta je oko 2.400.000,00 KM.\nPored navedenih značajnih projekata, općinska aministracija nije zaboravila ni na poboljšanje uslova pružanja usluga građanima pa je tako ovih dana izvršena: Nabavka novog servera sa licencom za Windows server 2012 i klijentskim licencama, u vrijednosti od 11.263,59 KM, isporučilac DOO “Itineris” Tuzla.\nIzvršena je rekonstrukcija krova na zgradi organa uprave općine Kalesija, u vrijednosti od 31.114,98 KM, Izvođač radova DOO “Lafat komerc” Kalesija, a za potrebe Policijske stanice Kalesija izvršena je nabavka policijske opreme u vrijednosti od 32.818,00 KM, a isporučilac je DOO “Koteks” iz Tešnja.\n← Petorica rudara nisu preživjeli!\nLocirana tijela poginulih rudara u jami Raspotočje? →


SASTANAK U BRISELU Mogerini i Tilerson o Zapadnom Balkanu: Jasna evropska perspektiva regiona\nVisoka predstavnica Evropske unije za spoljnu politiku i bezbednost, Federika Mogerini, posle današnjeg sastanka u Briselu sa državnim sekretarom SAD Reksom Tilersonom, izjavila je da obe strane podržavaju Zapadni Balkan i da region ima jasnu evropsku perspektivu.\n"Oboje smo potvrdili našu posvećenost regionu (Zapadnom Balkanu), koji ima jasnu evropsku perspektivu i podržavamo nastavak reformi i procesa pomirenja u regionu", rekla je Mogerinijeva na zajedničkoj konferenciji za novinare sa Tilersonom.\nTilerson je izjavio da SAD ostaju posvećene Evropi i ponudio javnu izjavu o podršci evropskim saveznicima, koji su zabrinuti za spoljnu politiku pod predsednikom Donaldom Trampom.\n"Partnerstvo izmedu Amerike i Europske unije temelji se na zajedničkim vrednostima, zajedničkim ciljevima bezbednosti i prosperiteta na obe strane Atlantika i mi i dalje ostajemo predani", rekao je Tilerson pre ručka sa 28 ministara spoljnih poslova EU.\nMogerinijeva je naglasila da nuklearni sporazum sa Iranom ostaje ključni strateški prioritet za bezbednost EU, kao i za globalnu i regionalnu bezbednost, dodajući da ukidanje sporazuma ne bi učinilo ništa dobro.\nOna kaže da deli pogled sa Tilersonom da bi trebalo hitno napredovati prema političkom rešenju u Siriji i podržati sirijski narod i u političkom i ekonomskom smislu kroz podsticaje.\nTilerson je napomenuo da od svojih iranskih izvora imaju potvrde da je Iran "izvozio" borce i oružje u okolne zemlje u kojima ima sukoba.\nProblemi koje stvara Iran i njihove aktivnosti ne mogu se ignorisati i SAD planiraju da deluju, naglasio je Tilerson.\nOn se zahvalio za čvrst stav Evrope, kojim je Severnoj Koreji poslata poruka da se njen nuklearni program neće tolerisati.


► Papa na godišnjicu Hirošime poručio da je posedovanje atomskog oružja\n"Nikada nije bilo jasnije da bi, da bi mir mogao da procveta, svi ljudi morali da polože ratno oružje, a posebno najmoćnije i najdestruktivnije oružje - nuklearno oružje koje može osakatiti i uništiti cele gradove, čitave države", rekao je Franja u poruci organizatorima obeležavanja godišnjice.\nPodsetio je da se tokom posete Japanu 2019. godine molio na spomeniku mira u Hirošimi i da se sastao sa preživelima.\n"Upotreba atomske energije u svrhe rata je nemoralna, baš kao što je i posedovanje nuklearnog oružja nemoralno", dodao je papa.\nU Japanu se danas obeležava 75 godina od američkog nuklearnog napada na Hirošimu, što je bio prvi takav napad u istoriji čovečanstva.\nKomemoracija je održana uprkos pandemiji korona virusa, ali su u Memorijalni park mira ove godine mogli da uđu samo preživeli i njihove porodice.\nSAD su 6. avgusta 1945. godine bacile atomsku bombu na Hirošimu, čime su ubrzale okončanje Drugog svetskog rata. Do kraja te godine u eksploziji i od povreda i bolesti uzrokovanih radijacijom umrlo je oko 140.000 stanovnika tog grada.\natomsko oružje /\nPapa Franja ocenio je danas da se ne može tolerisati nijedan oblik rasizma, ali je takođe osudio nasilne reakcije koje su usledile nakon smrti Afroamerikanca Džordža Flojda tokom brutalnog...\nPapa Franja uputio apel svetskim liderima na Dan planete Zemlje\nPapa Franja apelovao je na danas svetske lidere da izvuku pouku iz pandemije koronavirusa i da zajedno rade da bi zaštitili planetu od uništavanja i eksploatacije životne sredine.


Tuzlaci bi vodu mogli plaćati tri puta skuplje zbog spornih izmjena federalnog zakona - Kameleon M&M\nGrađani i privrednici u Tuzli, Lukavcu, Živinicama, ali i Teočaku mogli bi se naći na udaru enormnog poskupljenja vode ukoliko na snazi ostane nedavno izmijenjen federalni zakon kojim se pokušao riješiti jedan, ali je nametnut drugi problem.\nIzmjene Zakona o izdvajanju i usmjeravanju dijela prihoda ostvarenog korištenjem hidroakumulacijskih objekata FBiH usvojene su 29. decembra prošle godine, a na snagu su stupile osam dana kasnije.\nOvakve izmjene pogoduju općinama na kojima se prostire Buško jezero, kao najveća hidroakumulacija u Bosni i Hercegovini, a kojoj ne odgovara obračun po površini nego po isporučenoj vodi ili električnoj energiji.\nNo, takav model ide na štetu lukavačkom jezeru Modrac, konkretnije stanovništvu i privrednicima koji se iz ove hidroakumualcije snabdijevaju pitkom vodom. Među njima su Tuzlaci, Lukavčani i Živiničani.\nNaknade uvećane za osam puta\nNaime, nakon usvajanja izmjena zakona naknade za korištenje vode iz jezera Modrac za Javno preduzeće za vodoprivrednu djelatnost Spreča povećane su za osam puta u odnosu na dosadašnja izdvajanja. Za one koji nisu upućeni, ovo javno preduzeće upravlja branom na jezeru Modrac i vodnim resursima ove hidroakumulacije, za što plaća različite naknade.\n“Izmjene federalnog zakona za posljedice imaju povećanje vodnih naknada za osam puta u odnosu na dosadašnja izdvajanja koja smo imali za zahvaćenu vodu i proizvedenu električnu energiju iz hidroakumulacije jezera Modrac. Zakon sada povlači enormno povećanje cijena vode i to za privredu dva puta, a za snabdijevanje stanovništva negdje blizu tri puta”, kaže direktor Spreče Hajrudin Suljić.\nOvo javno preduzeće dosad je na godišnjem nivou izdvajalo okvirno 310 hiljada konvertibilnih maraka, a prema novom zakonskom rješenju 2,5 miliona maraka.\n“To je za našu privredu preveliko opterećenje i trebalo bi doći do promjene zakonskog rješenja. Nama godišnji prihod od prodaje vode iznosi 2,1 milion KM, a sada bismo morali plaćati naknadu lokalnim zajednicama 2,5 miliona maraka. Pored toga, mi moramo plaćati koncesionu naknadu, odnosno posebnu vodnu naknadu Agenciji za vodno područje rijeke Save. Ovo pogoduje i našim lokalnim zajednicama, ali bi se povećanje njima, kao bumerang vratilo građanima Tuzle, Lukavca i Živinica te privredi”, naglašava Suljić.\nTroškovi koje je nemoguće podnijeti\nIzmjene Zakona o izdvajanju i usmjeravanju dijela prihoda ostvarenog korištenjem hidroakumulacijskih objekata FBiH donesene su bez bilo kakve saglasnosti Vlade Tuzlanskog kantona.\n“Konsultacija s Vladom TK ili resornim kantonalnim ministarstvom nije bilo, a također nije provedena ni javna rasprava. Kako bismo zaštitili naše građane, Vlada TK je razmatrala informaciju o svemu te je donijela zaključak kojim iniciramo hitnu izmjenu donesenih dopuna zakona ili njegovo stavljanje van snage”, kaže kantonalni ministar poljoprivrede, šumarstva i vodoprivrede Vahidin Smajlović.\nNa osnovu svih utvrđenih parametara, kako kaže Smajlović, privreda i stanovništvo Tuzlanskog kantona ne bi mogli podnijeti troškove.\n“Mi smo predložili i da se od ove naknade izuzmu hidroakumulacije koje služe za vodosnabdijevanje stanovništva i privrede, a u slučaju da se našim opravdanim zahtjevima ne udovolji, Vlada TK će pokrenuti ocjenu ustavnosti donesenih izmjena zakona”, dodao je Smajlović.\nZaključke Kantonalne vlade sada mora potvrditi i Skupština Tuzlanskog kantona, a osim Tuzlaka, Lukavčana i Živiničana, negativne posljedice novog zakonskog okvira reflektuju se i na stanovništvo Teočaka, s obzirom na to da se povećanje naknada tiče i jezera Sniježnica, iz kojeg se građani snabdijevaju pitkom vodom.\nizmjena zakona lukavac poskupljenja tuzla voda živinice


Opekotine kod pasa i mačaka - Oculus Vet\nPočetna » Hitna stanja » Opekotine kod pasa i mačaka\nOpekotine kod malih životinja predstavljaju traumatične povrede koje mogu da dovedu do oštećenja velike površine kože, potkožnog i mišićnog tkiva, te uzrokuju metaboličke poremećaje i poremećaje u funkcionisanju organizma u celini. Termičke povrede predstavljaju ozbiljno mehaničko oštećenje ćelija, često svih slojeva kožnog prekrivača.\nNajčešće su lokalnog karaktera, ne zahvataju više od 20% površine kože i javljaju se kao posledica povreda u kućnom okruženju (vrele tečnosti, grejna tela, vreli metali), u veterinarskim ambulantama (uređaji za termoregulaciju u toku hirurških zahvata, uređaji za zagrevanje hipotermičnih pacijenata) ili u procesu nege dlačnog prekrivača (fenovi). Težina i obim povrede ne zavise samo od temperature već i od trajanja toplotnog kontakta.\nSlučajevi obimnih opekotina su često veoma komplikovani i dovode do ugroženosti respiratornog, kardiovaskularnog i imunološkog sistema, do metaboličkih poremećaja, disbalansa u elektrolitima.\nJedan od čestih problema koji se javljaju, pored direktnog mehaničkog oštećenja ćelija, jeste i hipoproteinemija, koja može biti izražena i koja u kombinaciji sa disbalansom u elektrolitima i hipovolemijom može dovesti do stanja šoka i ozbiljne hipotenzije. Smanjen je dotok kiseonika i hranjivih materija do ćelija i tkiva, što izaziva čitav niz promena i poremećaja u organizmu.\nUkoliko su opekotine nastale u požaru, može doći i do problema sa respiratornim sistemom i potencijalnog trovanja gasom ugljen-monoksidom.\nBrza reakcija, stabilizacija i intenzivna nega su od presudnog značaja da bi se spasao život jedinke. Često je boravak u jedinicama intenzivne nege dug i oporavak je neizvestan ukoliko se radi o opekotinama koje zahvataju veći deo tela i koje posledično dovode do drugih sistemskih poremećaja.


Press Online :: Srbija :: Ovo su alternativni granični pravci koje od danas treba da koristite\nOvo su alternativni granični pravci koje od danas treba da koristite\nOd 7 do 19 časova, isključivo za putnička vozila otvoreni su granični prelazi Horgoš 2, Đala, Bački Vinogradi i Bajmok\nAko planuirate danas na put, naš vam je savet da se obavestite gde se očekuju veće gužve i duža zadržavanja. Gužve su uveliko počele, a očekuje se da potraju do nedelje uveče. Sa naše strane ka Mađarskoj nema dužih zadržavanja, dok mađarska kontrola u oba pravca radi znatno sporije, pa su čekanja višečasovna, pogotovo za autobuse.\nS obzirom na sezonu godišnjih odmora, preporučuje se svima koji u naredna dva dana ne moraju da prelaze srpsko-mađarsku granicu da to i ne čine. Eventualno se putnicima predlaže da koriste alternativne granične prelaze kao što su Kelebija, Horgoš 2, Đala ili Bački Vinogradi, gde su zadržavanja znatno kraća, piše RTS.\nPutnici koji prelaze preko Horgoša dolaze iz Zapadne Evrope, bar 90 odsto njih.\nNa graničnom prelazu Horgoš, gde su i ubedljivo najduža čekanja, svih pet ulaznih traka radi punim kapacitetom. Iz Uprave carina ističu da su sve službe spremne za predstojeći vikend pojačanih prelazaka i da što se njih tiče ne očekuju se veća zadržavanja prilikom granične kontrole.\nGranični prelaz “Horgoš” (AP E-75) otvoren je za sva teretna motorna vozila, a radno vreme je od 00 do 24 časa, baš kao i GP Kelebija.\nOd 7 do 19 časova, isključivo za putnička vozila otvoreni su granični prelazi Horgoš 2, Đala, Bački Vinogradi i Bajmok.


14. maj 2021. Učesnici konferencije\nObraćajući se na otvaranju konferencije, predsednik Narodne skupštine Ivica Dačić naveo je da slika koju smo dobili u ovom Izveštaju nije za ponos, imajući u vidu da su, pritužbe za diskriminaciju po osnovu starosne dobi, koje pristižu Povereniku, čak na drugom mestu u odnosu na sve druge vidove diskriminacije. Zato je važno što pred sobom imamo ovako Izveštaj, kao materijal za donošenje odluka koji će poboljšati položaj najstarijih građana, naveo je Dačić. On se osvrnuo i na brojne pozitivne strane koje su evidentne, prvenstveno rad na poboljšanju materijalnog položaja penzionera, kroz stalno povećanje penzija koje se beleži već godinama unazad.\nPoverenica za zaštitu ravnopravnosti Brankica Janković, istakla je da je u Evropi svaka peta osoba starija od 65 godina, i da u pogledu demografske strukture, Srbija deli sudbinu Evrope i sveta.Naglasila je da je za sve vreme rada Poverenika za zaštitu ravnopravnosti, starosno doba među prva tri vida diskriminacije i dodala da je položaj starijih kompleksan i da u mnogom segmentima nije povoljan.„Poverenik za zaštitu ravnopravnosti ne sme biti posmatrač situacije u vremenu u kom deluje, već mora biti proaktivni i kredibilni partner svim državnim organima i organizacijama civilnog društva kojima je prioritetni cilj izgradnja otvorenog i tolerantnog društva u kome vlada pravo, pravda i poštovanje ljudskih prava“, podvukla je Brankica Janković.\nŠef Delegacije EU u Srbiji Sem Fabrici, istakao je važnost ove teme, koja se tiče svih nas. Uloga koju želimo da stariji imaju u društvu jeste da budu izvor znanja, iskustva, talenta, da doprinose životu, naveo je Fabrici i dodao da treba naći rešenje kako da oni ne budu predmet diskriminacije ili saosećanja, već da budu aktivni deo društva. Demografski podaci pokazuju da 20 odsto populacije EU ima preko 65 godina, to je naša realnost, koja će uticati i na promene u politikama EU, istakao je on, osvrnuvši se tom prilikom i na najnoviji dokument EU – Zeleni papir o starenju.\nRegionalna direktorka Populacionog fonda Ujedinjenih nacija (UNFPA) Alana Armitaž u svojoj video poruci je rekla da je Srbija šampion u bavljenju demografskim promenama, i pohvalila današnje pokretanje dijaloga na temu starenja, čime se ova tema stavlja i na agendu rada Narodne skupštine. Ona je ukazala, da je u okolnostima krize izazvane pandemijom korona virusa, UNFPA koordinisao nastajanje zajedničkog regionalnog programa o starenju u Evropi i Centralnoj Aziji, kako bi zemlje implementirale programe o starenju na temeljan način i sa aktivnim učešćem starijih. Posebna izveštaj Poverenice o diskriminaciji starijih građana u skladu je sa ovim UN regionalnim programom, istakla je Armitaž.\nStalna koordinatorka Ujedinjenih nacija u Srbiji Fransoaz Žakob, navela je da se ranjivost starijih građana posebno vidi tokom pandemije izazvane korona virusom, kao i da svet prolazi kroz promene, kada je reč o starenju. U tim okolnostima, u decembru 2020. godine UN je proglasila Dekadu zdravog starenja 2021-2030. Žakob je istakla da stariji ljudi nisu homogena populacija, i da ne postoji jedno rešenje koje će biti dobro za sve, imajući u vidu da oni imaju različita intereseovanja, uloge u društvu, zdravstveno stanje i finansijsku situaciju, da se razlikuju po tome u kakvim područjima žive, da li prihvataju ili ne digitalizaciju. Za to je potreban koordiniran pristup, međusektorska saradnja i međugeneracijska solidarnost, posebno je naglasila Fransoaz Žakob, navodeći da baš to pokazuje i ovaj Poseban izveštaj Poverenika za ravnopravnost. Nova rešenja treba da omoguće starijima da ostanu u svojim kućama, u svojim zajednicama i da imaju zdrav i nezavisan način života, bez diskriminacije, zanemarivanja i samozanemarivanja, zaključila je svoje obaraćanje stalna koordinatorka UN u Srbiji.\nUčesnicima skupa su Poverenica za ravnopravnost Brankica Janković i saradnica Tatjana Prijić predstavile najznačajnije podatke i preporuke iz Posebnog izveštaja o diskriminaciji starijih građana. Ovaj Izveštaj institucija Poverenika je saominicijativno pripremila, imajući u vidu da je diskriminacija na osnovu starosne dobi na drugom mestu u odnosu na sve druge vidove diskriminacije, kao i da je ona uzrokovana brojnim činiocima koje je potrebno rasvetliti, pronaći efikasne načine za prevenciju, zaštitu i unapređenje položaja starijih građana. Brankica Janković je ukazala da su na osnovu sagledanog stanja, date preporuke koje se odnose na socijalnu sigurnost starijih građana, sisteme zdravstvene i socijalne zaštite, sprečavanje diskriminacije i nasilja i na društvenu uključenost starijih građana.\nTokom panela o međusektorskoj saradnji državnih organa na unapređenju položaja starijih, govorili su predsednik Odbora za ljudska i manjinska prava i ravnopravnost polova Narodne skupštine dr Muamer Bačevac, ministarka za rad, zapošljavanje, boračka i socijalna pitanja Darija Kisić Tepavčević, ministarka za ljudska i manjinska prava i socijalni dijalog Gordana Čomić, državni sekretar u Ministarstvu zdravlja Zoran Radovanović, državna sekretarka u Ministarstvu za brigu o porodici i demografiju Milka Milovanović Minić i direktor UNFPA za Srbiju Džon Kenedi Mosoti.\nNa panelu posvećenom ulozi civilnog sektora u unapređenju položaja starijih i implementaciji Agende 2030, izlagali su posebna savetnica predsednice Vlade Republike Srbije Slavica Đukić Dejanović i predstavnici Pokreta Treće doba Andreja Savić, Crvenog krsta Srbije Nataša Todorović, Mreže organizacija Humanas Nadežda Satarići Krovne organizacije mladih SrbijeUroš Savić Kain.\nUčesnici konferencije osvrnuli su se i na dobre prakse za budućnost. Predstavljena je kampanja UNFPA i Poverenika za zaštitu ravnopravnosti „Pogled u budućnost“. Demir Mekić iz Beogradskog centra za ljudska prava predstavio je omladinski program SOFA Udobnost zajedništva – Korak ka međugeneracijskoj saradnji, a predsednica organizacije Help Net Gordana Milovanović upoznala je prisutne sa projektom Jačanje međugeneracijske solidarnosti.\nPetak, 14. maj 2021. | predstavljanje Posebnog izveštaja o diskriminaciji starijih građana 14.05.2021.


Radović nakon saslušanja: SDT treba da se bavi ozbiljnim krivičnim djelima, a ne koliko je ko imao replika – Borba\nKnežević: Koliko sam shvatio naš ANB je Deponija, gdje su vatrogasci\nKrivokapić nakon sjednice Vlade: Najvjerovatnije je tačno da je veliki dio…\nZogović: Ukidanjem odluke o novčanom kažnjavanju poslanika zbog nedolaska na…\nMinistarstvo zdravlja: Nismo odbili donaciju Petrosa Statisa; prihvatamo jedino…\nZločinac Haradinaj opet provocira: Ne tražimo odobrenje Srbije za ujedinjenje sa…\nVučić se sastao sa Dodikom: Dogovorena dalja saradnja Srbije i Srpske\nCrvena zvezda sa navijačima protiv Milana\nRadović nakon saslušanja: SDT treba da se bavi ozbiljnim krivičnim djelima, a ne koliko je ko imao replika\nPredsjednik SO Budva Krsto Radović saslušan je danas po nalogu SDT-a od strane specijalnog policijskog tima, čime je nastavljen pritisak DPS režima na Demokrate.\nRadović je nakon saslušanja saopštio da je skandalozno da SDT koji treba da se bavi ozbiljnim krivičnim djelima kao što su korupcija, a između ostalog i politička korupcija, istražuje procesne radnje vođenja jednog lokalnog parlamenta.\n„Pored toliko nerasvijetljenih afera u Budvi, SDT se bavi procesnim radnjama lokalnog parlamenta i time koliko je ko od odbornika imao replika i koliko je to vremena trajalo“ – dodao je Radović i istakao da ovakvo ponašanje SDT-a je nevjerovatno isto onoliko koliko je nevjerovatno to da Upravna inspekcija imenuje predsjednika Opštine i predsjednika Skupštine opštine Budva, konstatujući da je u ovakvoj državi koja je preplavljena kriminalom i korupcijom sve moguće.\n„Što se tiče krivičnih prijava svakom razumnom čovjeku izgledaju kao obične logičke karikature, jer apsolutno tu nema nikakvih elemenata krivičnog djela. U pitanju su partijske krivične prijave sa elementima organizovanosti, a sa ciljem vršenja pritiska na pravosudne organe. Radi se o isključivom pritisku ne samo prema meni, već i prema gospodinu Lješeviću, Đuranoviću i svima onima koji nemaju člansku kartu DPS-a i ne pripadaju organizovanoj kriminalnoj grupi“ – naveo je Radović.\nOn je na kraju poručio da pritiscima neće podleći i da se borba nastavlja.\n„Neće voditi Budvu oni koji su krali u prethodnom periodu. Milo Đukanović i njegov režim su navilki na pljačke, ali Budvu im dati nećemo, Crnu Goru im dati nećemo, pljačke više nema“ – zaključio je Radović\nAlbanci dali ultimatum, traže mjesto premijera: Nova kriza na pomolu u Skoplju\nRadunović: Ministar Bošković širi paniku i lažne vijesti! (FOTO)\nPzP još jednom poziva SDT da reaguje na masovno zapošljavanje u Vodovodu Nikšić


Nespešan prvi pokušaj prodaje “Elida” - JuGmedia\nNespešan prvi pokušaj prodaje “Elida”\nGADŽIN HAN – Elektroindustrija „Elid“ iz Donjeg Dušnika kod Gadžinog Han nije prošle nedelje privatizovana pošto se niko od kupaca nije pojavio na prvom javnom nadmetanju za prodaju.\nPrema rečima stečajne upravnice „Elida“ Marine Gligorijević niko od zainteresovanih nije otkupio prodajnu dokumentaciju, tako da je licitacija zakazana za 25. decembar proglašena neuspešenom. Ona je istakla da će nova licitacija za prodaju „Elida“ verovatno biti zakazana za februar 2015. godine.\nPočetna cena na prvom javnom nadmetanju, prema objavljenom oglasu za prodaju, iznosila je 100.984.050 dinara, dok je depozit iznosio nešto više od 40 miliona dinara.\nGligorijević je izjavila da neuspeh prve licitacije ne predstavlja nikakvo iznenađenje u Nišu i okolnim mestima.\n„Za ovaj deo Srbije sasvim je uobičajno da se licitacije ponavaljaju jer kupci čekaju da cena padne, pa da tek onda učestvuju u nadmetanju“, kazala je Gligorijević.\n„Elid“ se prodaje iz stečaja, a novi vlasnik dobiće 14 objekata – pogona, poslovnih zgrada, magacina, ukupne površine 13.708 kvadrata. Dobiće takođe i kompletnu opremu, alate, vozila, kompletne zalihe sirovina, repromaterijala i gotovih proizvoda. Novom vlasniku pripašće i građevinsko zemljište površine 7,34 hektara, i stambeno-poslovna zgrada površine 743 kvadratna metra u kojoj se nalazi osam dvosobnih stanova, prodavnica i magacin.\nRaspisan konkurs za javna priznanja


EU će pozvati Moskvu i Damas da prekinu napade na umerenu opoziciju\nBeta\t 18. februara 2016. 14:20\nEvropski lideri zatražiće od Rusije i vlasti sirijskog predsednika Bašara al Asada da odmah prekinu napade na grupe umerene opozicije u Siriji, proizilazi iz nacrta deklaracije koju treba da bude usvojena na smitu koji se održava danas i u petak u Briselu.\nGlavna tema evropskog samita inače je kako izbeći izlazak Velike Britanije iz Evropske unije. Na radnoj večeri oni će danas razmatrati teškoće u sprovodjenju mera usvojenih pre šest meseci za zaustavljanje priliva izbeglica, najvećeg od Drugog svetskog rata i bolje raspodele tražioca azila.\nEvropska dvadesetosmorica će kratko da razmotre medjunarodnu situaciju sutra, poslednjeg dana samita, s posebnim osvrtom na pogoršanje situacije u Siriji gde ruska avijacija podržava vladine snage u ofanzivi za povraćaj grada Alepa i gde Turska bombarduje kurdske oružane grupe.\n“Evropski savet poziva Rusiju i sirijski režim da odmah prekinu napad na grupe umerene opozicije što ugrožava šanse za mir, pogoduje Daešu (arapska skraćenica za Islamsku državu) i jača izbegličku krizu”, navodi se u nacrtu završne deklaracije u koji je danas imala uvid agencija Frans pres.\nEvropski savet izražava zabrinutost zbog rizika od nove vojne eskalacije i osudjuje bombardovanje civilne infrastrukture, navodi se u tekstu koji treba da se usvoji u petak. Vodje EU pozivaju da se odmah prekine sa vazdušnim napadima na civilne zone.\nPodsećaju na sporazum izmedju velikih sila postignut pre nedelju dana u Minihenu i ističu da prekid neprijateljstava u celoj zemlji treba hitno da stupi na snagu, i da se to odnosi na sve aktere uključene u neprijateljstva, osim grupa koje je Savet bezbednosti UN označio kao terorističke.\nMada se ne pominje imenom to se takodje odnosi i na Tursku, koja od prošle subote bombarduje kurdsku miliciju u Siriji, Jedinice za narodnu zaštitu (YPG), da ih spreči da preuzmu kontrolu nad novim teritorijama blizu turske granice.\nU nacrtu teksta se traže garancije za dostavu humanitarne pomoći uključujući i na zone pod opsadom i pozivaju sve strane da izbegnu pogoršanje već teške humanitarne situacije u Siriji.